text:
SUKNAAN
Ni Bro. Socrates C. Fernandez
Date: December 7, 2008
Source: Bag-ong LUNGSORANON, Page 8
Topic: Santa Maria-Kanunay’ng Ulay
PANGUTANA:
Nganong moingon man kamo nga si Maria inahan ni Jesus, ulay kanunay? Dili ba si San Jose bana ni Maria ug kay magtiayon man sila, dili sala kon maghimo sila sa buhat sa magtiayon: Kini nahimo ni Jose kay giingon sa kasulatan, “Ug wala si Jose makighilawas kang Maria sa wala pa siya manganak kang Jesus, ang anak niya nga panganay,” (Mat. 1:25) Klaro, nga human manganak si Maria kang Jesus gihilabtan na ni Jose si Maria. Giingon usab nga si Jesus adunay manghud: “Dili ba kini si Jesus, ang panday, ang iyang inahan mao si Maria, ang iyang mga amahan mao si Jose? Ug ang iyang igsoon mao sila si Santiago, Judas, Jose ug si Simon ug ang iyang mga igsoong mga babaye ania man uban kanato?” (Mar. 6:3). Tubaga kini (Dan Cugtas, Lawaan II, Talisay City, Cebu).
TUBAG:
Gitagna nga usa ra si Jesus nga anak sa Iyang inahan nga mao si Maria, ug wala Siya’y manghud. Si Profeta Ezekiel miingon: “Ania ang usa ka pultahan, moagi niini ang Ginoong Dios sa Israel. Ug wala nay tawo nga moagi pa niini nga pultahan, kay kini pagasirhan na” (Ezek. 44:3). Ang mga lalawigan sa Palestina mao ang Judea, Samaria ug ang Idmea. Sila adunay mga ganghaan, apan daghan ang miagi ug misulod niini. Ang bugtong pultahan nga gipasabot nga giagian sa Ginoong Dios sa Israel mao ang tagoanggan ni Maria. Ug kini tak-opan na.
Ang giingon: “Wala hilabti ni Jose si Maria hangtud nga siya nag-anak kang Jesus nga iyang panganay,” Wala magpasabot nga dunay nahitabo human sa pagpanganak ni Maria. Kay sa Bibliya ang pulong “hangtud” wa’y gipasabot nga human sa okasyon nga gihangturan dunay sunod nga mahitabo: “Gipadala ni Noe ang uwak, apan wala na kini mobalik hangtud nahubas ang tubig,” (Gen. 8:7). Wala magpasabot nga human mahubas ang tubig mibalik ang uwak. Busa ang pag-ingon nga “Wala hilabti ni Jose si Maria hangtud nanganak kang Jesus,” nagpasabot nga bisan humana manganak si Maria kang Jesus, si Jose wala mohilabot kang Maria. Ang pulong hangtud maoy gigamit sa mga karaang Bibliya nga hubad bisan sa atong mga igsoong Protestante sa Mat. 1:25.
Ug kining giingon nga mga igsoon ni Jesus dili mga anak ni Jose ug ni Maria. Ang ilang ginikanan mao si Alfeo-Kleopas ug Maria usab ang ngalan sa iyang asawa (Luk. 6:13-16, Juan 19:25-26, Mar. 15:40). Gitawag sila ug igsoon ni Jesus, kay ang asawa ni Kleopas paryenti ra usab ni Santa Maria inahan ni Jesus, subay kini sa ilang kultura (Ezek 11:25, Roma 9:3). Ang pulong “panganay” nagkahulogan nga mao ang una nga miagi sa tagoangkan sa inahan, bisan pa og wala kini manghud (Exudos 13:1). Lahi sa kamagulangan, kay kini nagpasabot nga dunay mga manghud. Si Jesus gitawag og “panganay” sa mga balaan nga nagsunod sa kabubot-on sa Dios, apan dili sa pagkamagsoon sa unod, kay si Jesus wala may mga manghud, (Zacarias 12:10). “Sila nagbangotan tungod kaniya, ingon sa usa ka anak nga bugtong..iyang Anak nga panganay.”
SUKNAAN
Ni Bro. Socrates C. Fernandez
Date: March 22, 2009
Topic: Larawan
PANGUTANA:
Giingon ni Jesus, “Maingon nga si Moises nagpatindog ug halas sa kamingawan mao usab patindugon ang anak sa Tawo. Aron ang tanan mutuo Kaniya dili mawala kondili makaangkon sa kinabuhi nga walay katapusan,” (Juan 3:14). Mao ba kini nga ang gipasukaran sa mga Katoliko nga dunay larawan ni Kristo nga linansang sa krus diha sa inyong simbahan? Apan wala ba kini mahasumpaki sa giingon ni Jehova “Kay ang tanang mga dios sa mga katawhan mga larawan man…” (Sal. 96:5), dili ba klaro nga kadtong mga miingon nga naghupot silag larawan, kini nahimo nga ilang mga dios, sumala sa Bibliya?
TUBAG:
Ang gisulti ni Jesus usa ka sukaranan sa Katoliko bahin sa larawan. Matin-aw ang tumong sa Dios nga nagpahimo Siya ug larawan nga sinalsal o kinulit sa dagway sa anghel o kerubin ug larawan sa baalang mga tawo, kini nagsimbolo sa presensiya sa Dios.
Saysay sa Templo sa Dios. “Ug kini hinimo, ang uban ang mga kerubin ug mga kahoy’ng palma, sa pagkaagi dihay nawong sa tawo nga nag-atubang sa kahoy’ng palma ug nawong sa batan-ong leon atubangan sa kahoy’ng palma,” (Ezek. 41:18-22). Ug ang GINOO nag-ingon, “Akong gipahiluna ang Akong kaugalingon sa kerubin,” (1 Cronicas 13:6). Ug gani sa diha nga gidala kini sa balay ni Obed-edom, ang balay ni Obed-edom napuno sa panalangin sa Dios, (1 Cron. 13:14).
Si Josue nga nag-ampo atubangan sa maong kaban o arka nga may larawan sa kerubin, wala siya mag-ampo sa kerubin kondili ngadto ni Yahweh nga Dios sa Israel: “Gigisi ni Josue ang iyang sapot ug mihapa atubangan sa kahon ni Yahweh uban sa mga anciano ug gibutangan nilag abo ang ilang ulo… siya miingon, “Oh Yahweh, among Ginoo, nganong kami Imong gidala dinhi tabok sa Jordan?…” (Josue 7:6-7).
Wala ipasimba sa Dios ang Iyang gipabuhat nga larawan ingon nga kini mao ang MATUOD NGA DIOS. Hinoon gisugo nga kini tahuron sa katawhan sa Dios. “Tahura ninyo ang Akong santuario, kay Ako ang inyong GINOO,” (Lev. 19:30). Sa diha nga ang larawan sa bitin nga bronsi nga gigamit sa Ginoo nga kon sud-ongon kini makaluwas sa pinaakan sa mga tawo ilang gisimba, kini gipaputol-potul sa GINOO, ug gipatunaw (2 Hari 18:4).
Busa klaro nga ang Dios nagsugo nga dunay mga gipabuhat nga linilok nga larawan, ang kerubin ug mga balaan, apan dili kini ilhon nga Dios. Busa wala mahiapil ang katawhan sa Dios nga ilang mga larawan mao ang ilang dios (Sal. 96:5), kondili gitumong kadto sa Dios sa mga pagano. Giingnan sila sa Dios, “Sila pakaulawan gayud kanang nagsalig sa linilok nga larawan kanang nga-ingon sa tinunaw nga larawan: Kamo mao ang among mga dios,” (Isaias 42:17). Ug dili kini referedo sa mga Katoliko… “Our Catholic worship is not directed towards the images but to (God) whom they represent…” (Catechism of the Catholic Church No. 2132).
SUKNAAN
Ni Bro. Socrates C. Fernandez
Date: November 16, 2008
Source: Bag-ong LUNGSORANON, Page 8
Topic: Bibliya ug Koran
PANGUTANA:
Dili ba usa ka dakong pangahas ang pang-angkon sa Iglesya Katolika nga ang Bibliya nagagikan Kaniya? Ang mga hubad sa Biblia diha na sa wala pa ang Iglesya Katolika. Dili ba tinuod nga ang libro sa mga Muslim nagsupak man sa Biblia bahin ni Cristo, isip Mesiyas? Hangtud karon ang Muslim, usa ka giila nila nga mao ang mensahero ni Alla mao si Mohammed. Unsay ikasulti mo niini. Miingon sila nga ang Islam mao ang tinuod nga gilitok ni Allah nga iyang gitukod, dili Kristyanidad?
TUBAG:
Dili usa ka pangahas sa Iglesya Katolika ang pang-angkon nga gikan niya ang Bibliya ang atong gibasa karon. Siya ang Iglesia Katolika ang naghipos sa mga basahon sa Daan ug Bag-ong Tugon ug ang miayag ug mipili kon hain gayod niini ang mga linamdagan sa Espiritu Santo. Si Martin Luther, ang bantugang magtutukod sa protestantismo miingon: “Kitang mga Protestante sa Iglesya Katolika angay nga moila niini, kita wala untay Bibliya kon wala pa ang Iglesia Katolika,” (Book Commentary on John Chap. XIV). Ang labing karaan nga hubad sa Biblia, ang Latina Vulgata, gilusad sa Iglesia Katolika sa tuig 382-404 A.D. (Halley’s Bible Handbook pahina 754, Protestant Book). Ang Iglesya Katolika sa iyang konsilyo sa Cartago, sa tuig 397 A.D. mao ang mihatag ug hukom sa 27 ka libro sa Bag-ong tugon ug wala nay ipuno pa. (Halley’s Bible Handbook pahina 746). Ang paghubad sa Bibliya sa mga Protestante ulahi na kaayo sa tuig 1611 A.D. sa mando ni Hari Jacob o King James Version sa Inglatera.
Ang Koran sa mga Muslim may mga Makita nga teksto nga naghatag og dakong pag-ila kang Jesus nga Mesiyah. “Si Isah (Jesus) gipamatud-an ni Alla og mga milagro,” (Sur. 3:86). “Ang dili moila kang Isah, (Jesus) nga usa ka propeta may dakong silot nga ipahamtang kaniya nga wala masukad mahitabo,” (Surah 5:114-115). “Apan kon sila moila kang Isah nga Mesiyah, may dakong panalangin ug kalooy si Allah alang kaniya, siya ug ang iyang inahan gipanalipdan ni Allah aron ang sala dili makatandog kanila” (Surah 19:19, Surah 3:36). “Naghatag si Allah og mga ilhanan kang Isah aron Siya makahimog mga milagro sapag-ayo sa mga masakiton ug sa pagbanhaw sa mga Minatay” (Sur. 3:49).
Ug ang relihiyon o tinuhoan nga tukoron ni Jesus, gimando ni Allah, “We commended unto Abraham, Moses and Jesus saying: Establish the religion and be not divided therein” (Surah 42:13). “Ang mga Judio ug ang mga Kristohanon ug ang mga Sabbaeans…ug mituo ni Alla ug nagabuhat og mayo, sa katapusang adlaw piho nga makadawat sila’g ganti uban sa ilang Ginoo,” (Surah 2:62).
Hinoon, tinuod nga ang mga Muslim wala moila ni mituo ni Cristo nga Dios, kondili sama ni Mohammed nga usa ka dakong propeta. Ang gitudlo sa Bibliya si Jesus Dios, mao ang gisupak sa KORAN sa mga Muslim.
SUKNAAN
Ni Bro. Socrates C. Fernandez
Date: July 13, 2008
Source: Bag-ong LUNGSORANON, Page 8
Topic: Santo Papa
PANGUTANA:
GIINGON nga ang lalaki ra man mapari o ma-Santo Papa sa mga Katoliko pero, ngano man nga duna may Santo Papa nga babaye nga ginganlan og si Papa Joana sa tuig 855 A.D. ug tuig 1100 A.D. Dili ba klaro nga kining Iglesia Katolika makasulod ang bisan babaye nga mahimong papa?
TUBAG:
DILI tinuod nga dunay Santo Papa nga babaye. Kining tinumotumo nga istorya gipalutaw sa duha ka Dominicano nga mao sila si John de Mailly ug si Stephen de Borbon nga mipahiluna sa kamandoan sa maong babaye sa tuig 1100 A.D. Ang lain mao ang istorya sa Papal Chambelain nga si Martin sa Troppa nga mipahiluna sa pagmando sa maong babaye sa tuig 855 A.D.
Giingon nga nagsugod kini dihang may gitaho nga dunay babaye nga Patriarka sa Constantinopla, pangulo sa mga Orthodox gitaho nga gisulti ni Papa Leo IX sa sulat ngadto ni Cerularius. Laing taho bahin sa babaye nga papa usa ka istorya aron sa pagbugal-bugal ni Teodora ug sa iyang duha ka mga anak nga babaye sa ikanapulo ka gatusan ka mga katuigan human mosaka si Cristo sa Langit.
Ang maong tinumo-tumo nga istorya gidawat-dawat bisan ngadto sa 15 ka gatusan ka tuig human sa pagsaka ni Cristo sa langit. Apan sa panahon ni Papa Pio II, tuig 1458-1468 A.D. ug sa Lives of the Popes, gisalikway kini ingon nga wala gayoy sukaranan sa History.
Ang mga bantugang mga Protestante, sama nila ni Bayle, basnage, Blondel, Burnet, Bochart, Cave, Chamer, Casaubon, Domoulin, Gibbon, Giesler, Leibnitz ug uban pa misalikway niini, nga kini usa lang ka istorya nga mimao-mao sa mga tawo.
Sa mga tuig nga gihisgotan sa pagmando sa babaye nga papa, si Joana; dunay mga lalaki nga Papa nga nagmando. Si Papa Leo IV namatay sa Julio 15, 855 A.D. ug gisundan dayon ni Papa Benedicto II sa tuig 855-858 A.D. ug walay kahaw-ang taliwala niining duha ka papa. Ug bahin sa laing petsa nga nagmando ang maong babaye nga papa, tuig 1100 A.D. duna say nagmando nga papa nga si Papa Pascual II sa tuig 1099 ngadto sa tuig 1118 A.D.
Ang taho bahin sa pagpadagan nga duna gayoy papa nga babaye maoy usa ka kalihokan sa mga Protestante aron sa pagpahid ug lapok sa lista sa mga Papa diha sa kasaysayan. (Question Box by Rev. Bertrand Conway, pahina 160-161).
SUKNAAN
Ni Bro. Socrates C. Fernandez
Topic: Kaluwasan
PANGUTANA:
Sa unbang tinuhoan sayon ra ang kaluwasan, “Tumuo ka ni Jesucristo maluwas ka..” (Buhat 16: 31). Unsa man ang mga paagi sa katoliko aron maluwas ang ilang mga kalag?
TUBAG:
Ang panudlo sa Iglesya Katolika bahin sa kaluwasan gipasukad sa Doktrina ni Jesu-Cristo:
1.) Motoo sa 12 ka Artikulo sa Creed. “Ug nahibulong sila sa pagtulun-an ni Jesucristo ka Siya nagtudlo kanila nga adunay kagahuman dili sama sa Eskriba” (Marcos 1: 22).
2.) Ang paghinulsol ug pagbiya sa sala. Si Jesus miingon niadtong tawo nga Iyang giayo, “Karon kay mayo ka naman, ayaw na pagpakasala aron dili mahitabo kanimo ang mas mangil-ad pa nga mga butang.” (Juan 5: 14).
3.) Ang pagtuman sa sugo. Miingon si Cristo niadtong datu nga tawo, “Kun buot ka mosulod sa kinabuhi nga walay katapusan, tumana ang mga sugo” (Mat. 19:17).
4.) Pagpasakop sa matuod nga Iglesia, “kay walay matuod nga kristohanong tinuboan kun mahibulag kita sa tinuod nga Iglesya” (Col. 2: 19).
5.) Salig sa Iyang grasya, ang pagdawat sa mga Sakramento ug pagkalawat sa lawas ug Dugo ni Jesucristo. (San Juan 6:51-56).
6.) Ang pagpaambit sa pagtulun-an ni Jesucristo alang sa kaluwasan ngadto sa uban. Pagtabang sa mga kabus sa kainahanglang material. (1 Tim. 4:13-16).
7.) Ang paglahutay hangtod sa katapusan (Mat 24: 13).
SUKNAAN
Ni Bro. Socrates C. Fernandez
Date: January 11, 2009
Source: Bag-ong LUNGSORANON, Page 8
Topic: Bunyag
PANGUTANA:
Sa Bibliya si Jesus nag-ingon: “Tudloi ang tanang mga binuhat sa Akong Maayong Balita, ang motuo ug magpabunyag maluwas…” (San Markos 16:15-16). Dagko na ang bunyagan kay tudloan man una. Si San Pedro miingon, “Paghinulsol kamo ug magpabunyag aron mapasaylo ang inyong mga sala ug makadawat kamo sa Espiritu Santo,” (Buhat 2:38). “Ang mga bata nga wala mangatawo wala pa usab magabuhat og dautan,” (Roma 9:11). Tungod niini dagko na gayud ang angay bunyagan dili gagmay’ng mga bata. Nganong gisupak man kini sa Katoliko?
TUBAG:
Apil sa kabubut-on sa Dios ang pagbunyag sa gagmay’ng mga bata. Ngano man? Tungod kay ang gagmay’ng mga bata didto pa sa sulod sa tiyan sa ilang inahan nakaambit na sa sala sa atong ginikanan. Kini gitawag og sala nga panulondon. “Bisan ang among amahan sila namatay na apan kami nakapanunod sa iyang kasal-anan,” (Pagbangotan 5:7). Si David miingon, “Ako gipanamkon sa sala ug makasasala na ako didto pa ako sa tiyan sa akong inahan,” (Sal. 51:5). Ang atong mga ginikanan nahimo nga mahugaw sa sala. Si Job, “Si kinsa ba ang makakuha og limpyo gikan sa mahugaw walay mausa,” (Job 14:4), “Kon ang natawo sa usa ka babaye unsaon niya sa pagkahinlo,” (Job 25:4). Si Birhen Maria lamang ang nahigawas sa sala nga panulondon, tungod kay nahimo man siya nga sudlanan sa Balaang Manunubos. “Ang akong esposa putli ug walay buling diha kaniya,” (Awit 4:7).
Kaniadto ang mga batang lalaki nga walo ka adlaw ang edad sirkunsisyonan, aron ang bata mahimo nga anak sa Dios ug ang Dios mahimo nga iyang Amahan (Gen. 17:13-14). Masuso pa ang mga bata gihimo na nga Anak sa Dios, dili pa siya makasabot, dili pa siya katudloan. Ug si San Palo nagpasabot sa bunyag nga mao ang sirkunsisyon nga wala buhata sa kamot… nga sa gilubong kamo uban Kaniya diha sa bautismo ug gibanhaw uasab kamo uban Kaniya” (Colosas 2:11-12).
Ang Dios Amahan sa Daang Tugon nagbunyag apil ang gagmay’ng mga bata: “Ang mga anak sa Israel mipanaw gikan sa Rameses paduong ngadto sa Succoth nga may unom ka gatus ka libo ka mga lalaki nga naglakaw gawas sa mga bata,” (Exudos 12:37). Apil sa maong panaw ang mga babaye ug mga bata nga wala lang iapil sa maong pag-ihap. “Ang tanan kang Moises gibautismohan didto sa panganud ug didto sa dagat,” (1 Cor. 10:2). Sa maong pagbunyag nahiapil ang mga gagmay’ng bata. Ug si San Pedro sa iyang awhag ang pagbunyag mahiapil ang mga bata, paghinulsol kamo ug magpabunyag aron kamo makadawat sa pasaylo sa inyong mga sala… kining saara dili lang kaninyo kondili alang usab sa inyong mga kabataan,” (Buhat 2:38-39). Ug ang pulong kabataan sa Griego teknois ug ang inusa (singular) teknon, ang kahulugan niini “Little child”. Busa apil gayod diay sa plano sa Dios ang pagbunyag sa gagmay’ng mga bata. Ang mga dagko na nga pagano nga tudloan una ug pahinulsol una pa sila pagabunyagi.
SUKNAAN
Ni Bro. Socrates C. Fernandez
Date: October 12, 2008
Source: Bag-ong LUNGSORANON, Page 8
Topic: Ngalan sa Amahan
PANGUTANA:
Tinuod ba nga ang Yahweh, ngalan sa Amahan mahanaw na sa pag-abot sa ngalan ni Jesus, kay ang Jesus mao ang ngalan sa Amahan nga gihatag Niya kang Jesus: Ako mianhi sa ngalan sa Akong Amahan…” (Juan 5:43). “bantayi sila pinaagi sa Imong ngalan nga gihatag mo Kanako,” (Juan 17:11). “Ako nanumpa, nga ang Akong dakong ngalan, nag-ingon si Yahweh dili litokon sa kang bisan kinsang tawo sa Juda…” (Jer. 44:26)?
TUBAG:
Ang gipasabot sa giingon nga dili pagahisgotan ang ngalan nga Yahweh, mao ang mga Judio didto lang sa Ehipto. “Kamo nga mga Judio nga nagpuyo sa Ehipto, “Ako nanumpa nga ang akong dakong ngalan nag-ingon si Yahweh dili litokon kang bisan kinsang tawo sa Juda.” (Jer. 44:26). Wala magpasabot nga dili mahisgotan sa ubang dapit. Sa Ehipto kay dunay templo sa ilang dios nga si Ra, dios nga adlaw kun Heliopolis duol sa Cairo.
Ang Dios misulti kang Moises, “Ngadto kang Abraham, Isaac ug ni Jacob mipaila Ako kanila, nga mao ang El Shaddai. Wala ko ipaila kanila ang Akong ngalan nga Yahweh… ug dakungog ko ang agulo sa akong mga anak diha sa ilang pagka-ulipon sa Ehipto.”
Ang Dios misulti pinaagi sa Anghel. “Pagatawgon mo ang Iyang ngalan ug JESUS” (Mat. 1:21). Ang Jesus sa orihinal, mao ang “Yah-shuah” o “Yeh-shua,” ang Yah o Yeh mao ang sinugdanan sa pulong nga Yahweh.
Dili pagasabton nga nawala na ang ngalan nga Yahweh. Ania ang gipamulong sa DIOS, “Si Yahweh ang Dios sa mga ginikanan. This is my name for all time; by this name I shall be invoked for all generations to come,” (Exodus 3:15, Jerusalem Bible).
Dili mahitabo nga mahanaw na ang ngalan ni Yahweh. “Yahweh will be unique and His name is unique” (Zac 14:2). “Usa ra si Yahweh ug usa ra ang Iyang ngalan.”
SUKNAAN
Ni Bro. Socrates C. Fernandez
Date: August 24, 2008
Source: Bag-ong LUNGSORANON, Page 6
Topic: Trinidad ug Purgatoryo
PANGUTANA:
DILI ba ang panudlo sa Kasulatan mao ang doktrina kinahanglan nga mabasa sa Biblia kay matud pa ni San Pablo; “sa dili pagbaton og hunahuna nga kapin sa mga butang nga nahasulat,” (1 Cor. 4:6). “Kon may tawo nga naghunahuna nga siya manalagna kun espirituhanon, pailha siya sa mga butang nga gisulat Ko kaninyo nga kini sila sugo sa Ginoo,” (1 Cor. 14:37). Pero, usa ka pari nag-ingon, “Maingon nga ang Pulong Trinidad dili mabasa sa Bibliya mao usab ang pulong Purgatoryo dili mabasa sa Bibliya.” Busa, ang doktrina sa Purgatoryo dako diay nga supak sa Ginoo, dili ba?
TUBAG:
Sa atong pagsabot sa Bibliya dunay duha ka paagi, una ang gitawag og DEFINITUS kun Explicit, dali Makita ang kahulugan pinaagi sa mabasa letra por letra. Ang ikaduha mao ang gitawag nga IMPLICATIO kun Implicit. Dili nato Makita dayon ang kahulogan kay dili man mabasa letra por letra, apan masabtan pinaagi sa naglimin nga kahulogan.
Ang pananglit sa Definitus kun Explicit, kun pruybahon nga si Cristo, Dios letra por letra: “Kay nagpaabot kita sa bulahan nga pagpadayag sa atong dakong Dios ug Manluluwas nga si Cristo: nga mihatag sa iyang kaugalingon alang kanato…” (Tito 2:13-14). Ang pagpruyba nga si Cristo Dios sa paagi nga IMPLICATIO mao ang Iyang pagbuhi og minatay, kang Lazaro. Wala siya moingon nga Siya Dios apan sayod nga makabuhi og patay sa Iyang kaugalingong gahom mao ang Dios (Deut. 32:39). “Ako mao ang Dios, Ako ang magkahatag og kinabuhi ug Ako usab ang makapatay sa tawo”.
Laing pruyba sa IMPLICATIO kun implicit mao ang pagtagna bahin sa manglupad nga puthaw ang ayroplano: “Ang Iyang mga caroo sama sa alimpuos…” (Jer. 4:13). Ang kanhi nga mga caroo sa gubat hinimo’g puthaw.
Ang Purgatoryo anaa sa kategoriya nga IMPLICATIO kun Implicit dili letra por letra apan matin-aw kon sabton ang iyang kahulogan. Kay ang Dios mosilot sa kasal-anan sa tawo agad sa gidak-on o gigamyon sa maong sala. Kon dako ang sala, dako usab ang isilot kon gamay ra ang sala, gamay ra usab ang isilot (Lukas 12:47-48).
Ug kadtong mga nangamatay nga gamay ra ang sala, wala kini mahinulsoli, silotan sila apan adto sa silot nga makagawas pa sila human sila malimpiyohi. “Kon ang buhat ni bisan kinsa mahulog sa kapildihan walay dapayan nga moagi og kalayo apan maluwas pa siya,” (1 Cor. 3:15). Ug ang maong mga kalag katabangan pa sa atong mga pag-ampo: “Kay balaanon ug makaluwas ang pag-ampo alang sa mga nangamatay aron sila mabadbaran sa ilang mga sala,” (2 Macabeo 12:45). “Ug human nila mabayri ang diriyut nila nga sala makagawas pa sa sila sa prisohan,” (Mat. 5:26). Kay may sala nga mapasaylo pa sa sunod nga kinabuhi (Mat. 12:32).
SUKNAAN
Ni Bro. Socrates C. Fernandez
Date: December 14, 2008
Source: Bag-ong LUNGSORANON, Page 8
Topic: Eyukaristia ug Larawan
PANGUTANA:
Nabati ko kanimo Bro. Soc, nga nag-ingon ka, nga ang Eyukaristia kun Pagkalawat mao gayud kini ang tinuod nga unod ni Cristo. Kining Ostiya, pero dili ba kini material man lang? Ug miingon ka sab nga ang balay sa Dios dunay mga larawan nga linilok nga gipahimo sa Dios, apan dili ba usab kini material man lang? Wala ba ka makasupak sa pulong ni Jesus nga nag-ingon: “Ang espiritu mao ang naghatag og kinabuhi: ang unod walay kapuslanan bisan unsa: ang mga pulong nga akong gisulti kaninyo mao ang espiritu, ug ang kinabuhi,” (Juan 6:6)? Ricardo Cañabo, Santa Lucia Gate, Bulacao, Talisay City, Cebu.
TUBAG:
Wala ako makasupak sa mga pulong ni Cristo nga atong Ginoo. Kay ang buot ipasabot nianang unod nga walay kapuslanan bisan unsa… ang unod nagpasabot sa tawo miingon si Jesus kang Pedro: “Bulahan ka Simon… kay wala kini ipadayag sa unod ug dugo…” (Mat. 16:17 KJV) sabton tawo. Kini gahom sa Ginoo sa pagbalhin sa pan ug bino aron mahimo kini nga unod ug dugo ni Cristo dili kini mahimo sa gahom sa tawo. Apan mahimo kini sa Pulong sa Dios… “Kay walay pulong sa Dios nga mawad-an og gahom” (Lukas 1:37). “Akong ibungat ang akong pulong ug matuman niana,” (Ezek. 12:25). Ang patay’ng Lazaro gisinggitan ni Jesus sa Iyang tingog ug pulong… “Lazaro, umari ka sa gawas,” (Juan 11:43). Si Lazaro, nabuhi.
Ang tubig sa Kasal sa Cana, gibungat ni Jesus ang pulong nahimo kini nga bino (Juan 2:1-4). “Pinaagi sa mga Pulong sa Ginoo nabbuhat ang Langit ug ang Yuta,” (Sal. 33:6). Ug mga pulong ni Jesus nga atong Ginoo, nga migunit sa pan sa pag-ingon, “Kini mao ang akong lawas, nga hinatag tungod kaninyo; buhata ninyo kini nga handumanan Kanako. Ug miingon usab: Kini mahitabo nga ang pan ug bino mahimo nga unod ug dugo ni Cristo, kay si Cristo dili man magbakak (1 Pedro 2:22).
The Ark of the Covenant
Sa Templo sa Dios, ang Amahan mismo namulong kang Moises, “Magpabuhat ka og duha ka larawan nga sinalsal sa duha ka kerubin ug ibutang mo sila sa masigka-kilid sa altar. Sulod sa Akong Templo may altar ug butangi ug linilok nga mga larawan sa kerubin sa dagway sa tawo, sa larawan sa batan-ong liyon…” (Exo. 25:18-22, Eze. 41:18-22). Ang Dios dili maghatag himaya sa mga larawan sa mga dios-dios, (Isa. 42:8). Apan Siya maghatag og himaya sa balaang larawan sa kerubin. Diha nga gikawat kini sa mga Felisteo, ug gitupad kang Dragon, ilang dios-dios, nahagba kini ug nagubok (1 Sam 5:1-6). Ug ang Dios misaad niini, “Dios nga si Yahweh nga nagpahiluna ibabaw sa kerubin,” (1 Cronicas 13:6)… Busa tungod kay kini mga pulong sa Dios, nan, matarung ug angay nga ilhon kini nga pinaluyohan sa espiritu sa Dios, dili material lamang.
SUKNAAN
Ni Bro. Socrates C. Fernandez
Date: February 15, 2009
PANGUTANA:
Giingon nga ang Dios, dili mausab (Malaquias 3:6), pero ngano man nga dinhay higayon nga ang Dios nagdili sa pagkaon sa bisan unsa nga karne, “Apan ang unod, uban ang kinabuhi niini nga mao ang dugo, dili ninyo pagakan-on,” (Gen. 9:4). Unya may gidili nga karne, apan ang uban makaon sama sa unod sa baka, kanding, karnero… (Lev. 11:1-36). Unya miabot ang panahon nga ipakaon na gayud ang tanang unod o karne (Mar. 7:18-19). Kay limpiyo na ang tanang makaon. Unya dinhay panahon nga gidili sa Dios sa pagbuhat og bisan unsa nga linilok nga larawan (Exudos 20:3-5). Unya miabot na sab ang panahon nga ang Dios nagpahimo na sab ug linilok nga larawan sa kerubin (Exudos 25:18-22). Dili ba klaro nga ang Dios nag-usab-usab? (Dan Cugtas)
TUBAG:
Ang Dios sa Iyang kahimtang ug sa Iyang pagka-Dios, dili mausab. Apan mausab ang iyang pagdumala sa katawhan. Iagad sa tuyo sa Dios aron sa pag-agak sa tawo ngadto sa husto nga dalan sa kinabuhi nga magahatud ngadto Kaniya. Kaniadto makalilisang ang paghunos sa kinabuhi sa tawo, busa giganoy sa Dios ang tawo sa dili paghunos sa kinabuhi bisan sa mananap o sa pagkaon sa iyang unod lakip sa dugo. “Kay sa pagkatinuod gayud, ang dugo sa inyong kinabuhi pagapanilngon Ko, sa kamot nga moihaw sa tanang mga mananap pagapanilngon ko kini,” (Hen. 9:5).
Unya sa pag-abot sa panahon, sa pagkinahanglan sa tawo sa karne, gibalaod sa Dios nga makaon kini gawas niadtong giisip nga unod nga dili hinlo. “Aron maila ninyo ang kalainan sa makaon nga hugaw ug sa pagkaon nga hinlo,” (Lev. 10:10). Apan sa diha nga giila ang pagpugong sa pagkaon nga gidili maoy gipalabi kay sa pagpakasala, gihinloan sa Dios ang kahugaw sa mga mananap kaniadto nga dili hinlo, ug gipahimug-atan sa Dios, nga ang sala batok sa 10 ka sugo mao ang matuod nga makahugaw sa kalag sa tawo. “Ang kalan-on gikan sa gawas mosulod sa tawo dili moagi sa kasingkasing ug padulong sa tiyan. Kini dili makahugaw ninyo. Ang makahugaw mao ang dautang pulong, ang pagpatay ug paghimog kalaw-ayan. Gikan karon nagmalinis na ang tanang pagkaon,” (Mar. 7:18-19).
May mga larawan nga gidili na gayud sa Dios, ang mga larawan sa bakak nga Dios.. “Timan-I ninyo sa pagtuman sa dili paghimo sa mga linilok nga akong gidili,” (Deut. 4:23). “Dili kamo magbuhat alang kaninyo og mga dios-dios ug uban pa.” (Lev. 26:1). Apan ang mga linilok sa balaan nga gipahimo sa Dios, dili kini dios-dios “Ipahiluna sa Templo sa Dios, ang larawang linilok sa kerubin sa dagway sa tawo ug sa batan-ong liyon,” (Ezek. 41:18-22). Inagda niini, ang pagtahud sa Sanctuario sa Dios (Lev. 19:30). Ug giyukboan kini sa tawo sa Dios, si Josue (Josue 7:6). Ug giprosesyon sa katawhan sa Dios ang larawan sa kerubin ug giluwas sila sa Dios (Josue 6:1-6). Si David misayaw atubangan sa larawan sa kerubin (2 Sam. 6:14-16). Kini aron sa pagpasabot nga ang katawhan sa Dios makaila kon unsay dios-dios ug unsay balaang larawan nga gipahimo sa Dios. “Ang dautan dili makasabot apan ang manggialamon makasabot niini” (Dan. 12:10).
SUKNAAN
Ni Bro. Socrates C. Fernandez
Date: June 27, 2008
Source: Bag-ong LUNGSORANON, Page 8
PANGUTANA:
Ang Batang Jesus gidala sa Ehipto
Dunay panagsumpaki ang Biblia: Kay giingon man: “Ug mibangon (si Jose) ug gidala niya ang bata ug inahan uban kaniya sa kagabhion padulong sa Ehipto. Nagpabilin siya didto hangtud namatay si Herodes. Sa namatay na si Herodes… gikuha niya ang bata ug iyang inahan ug misulod sa yuta sa Israel… ug mipuyo sa lungsud nga ginganlan og Nazareth,” (Mat. 2:14-15, 19, 21, 23).
Pero ang Bata wala dad-a sa Ehipto
“Ug sa natuman ang mga adlaw pagpaputli sumala sa kasugoan ni Moises, ilang gidala ang Bata sa Jerusalem aron ihalad sa Ginoo. Ug gidala nila ang tanang gisulti sa balaod sa Ginoo namauli sila sa ilang kaugalingong syudad, ang Nazareth,” (Lukas 2:22-39). Dili ba dako kayo ang panagsumpaki sa report sa duha ka Ebanghelista?
TUBAG:
WALA gayod kini magkasumpaki, ka yang hitabo sa paghalad sa bata ngadto sa Templo mao ang ikawalo ka adlaw nga lagda sa balaod nga ang bata ihalad ngadto sa Templo. “Sultihi ang mga anak sa Israel sa pagingon: Ang babaye nga manamkon ug magaanak og usa ka anak nga lalaki, nan, magmahugaw siya sulod sa pito ka adlaw… Ug sa ikawalo ka adlaw pagasirkusidahan ang unod sa yamis sa bata… ug magahalad siya og usa ka nating karnero nga may usa ka tuig ang panigon alang a halad nga sinunog, ug usa ka kuyabog nga salampati o usa ka kuyabog nga tukmo…” (Lev. 12:2-2, 6).
Ug human maitabo sa paghalad sa Batang Jesus misunog ang pagpadamgo sa anghel kang Jose aron molayas siya, ang Bata ug ang inahan padulong sa Ehipto kay buot man si Herodes mopatay sa Bata. “Ania karon usa ka anghel sa Ginoo nagpakita kang Jose pinaagi sa damgo ug miingon: Bangon ug dad-a ang bata ug inahan uban kanimo ug kagiw kamo ngadto sa Ehipto. Ug pabilin didto hangtod sultihan ko ikaw, kay si Herodes nagpangita sa Bata sa paglaglag Kaniya,” (Mat. 2:2-13).
Busa dakong sayop ang pag-ingon nga duna kini panagsumpaki.


c: text/html

text:
Napulo ka Sugo
Ang Napulo ka Sugo, kun Dekalogo, listahan sa pangrelihiyoso ug moral nga pagpasabot kinutlo sa tradiysong pangrelihiyon, mga gisulat sa Ginoo ug gihatag kang Moses sa bukid nga gitawag nga "Bukid sa Sinai" (Exodus 19:23) kun "Bukid sa Horeb" (Deuteronomy 5:2) pinaagi sa duha ka dagkong bato nga gisulatan. Nailhan kini sa Hudiyismo ug Kristiyanismo. Sa pinulongang Bibliya, ang napulo ka sugo gitawag nga עשרת הדברים (gititik nga, Aseret haDvarim) ug sa katitikang Rabiniko nga עשרת הדברות (gititik nga Aseret haDivrot), nga samang nagpasabot nga "ang napulo ka pahayag." Ang ngalan nga "Dekalogo" gikan sa Griyego nga ngalan nga δekάλoYoς kun "dekalogos" ("napulo ka pahayag") nga makita sa Septuagint (Exodus 34:28, Deuteronomy 10:4), nga hinubad sa Griyego sa Hebreo nga ngalan.
Ang tawag nga "Napulo ka Sugo" kasagaran nagpasabot sa managsusamang sulat sa Exodus 20:2–17 ug Deuteronomy 5:6–21. Ang uban miapil sa paglahi ning "Etikanhong Dekalogo" ug ang sumpay sa napulo ka sugo sa Exodus 34 gihingalang "Ritwal nga Dekalogo".
Ang sulat sa sugo sa Exodus naa'y lakip nga labaw pa sa napulo ka pahayag nga mosugo, mokabat og napulo'g upat kun napulo'g lima tanan. Hinuon, ang Bibliya miingon sa ihap nga "napulo" sa listahan, gamit ang Hebreo nga pahayag nga aseret hadvarim. Ang lain-lain nga mga relihiyon mitunga sa Sugo sa lain-laing paagi, ug naghubad sa napulo ka sugo sa lain-laing paagi.
Mga sulod
Ang Napulo ka mga Sugo[usba | edit source]
Makarelihiyong Interpretasyon[usba | edit source]
Kristiyanhon[usba | edit source]
Protestanteng Pagkasaysay[usba | edit source]
Ug ang Dios misulti niining tanan nga mga pulong, nga nagaingon: Ako mao si Jehova nga imong Dios, nga nagbawi kanimo gikan sa yuta sa Egipto gikan sa balay sa pagkaulipon.
- 1. Dili ka magbaton ug lain nga mga dios sa atubangan ko.
- 2. Alang kanimo dili ka magbuhat ug usa ka larawan nga linilok bisan sa dagway sa bisan unsang butanga nga atua sa itaas sa langit, kun dinhi sa ilalum sa yuta, kun sa anaa sa tubig sa ilalum sa yuta:
Dili mo iyukbo ang imong kaugalingon kanila, ni mag-alagad kanila; kay ako si Jehova nga imong Dios, mao ang Dios nga abughoan, nga nagadu-aw sa pagkadautan sa mga amahan sa ibabaw sa mga anak, sa ibabaw sa ikatolo ug sa ibabaw sa ikaupat ka kaliwatan sa mga nagadumot kanako, Ug nagapakita ako sa mahigugmaong kalolot alang sa linibo kanila nga nahigugma kanako, ug nagabantay sa akong mga sugo.
- 3. Dili mo paggamiton ang ngalan ni Jehova nga imong Dios sa pasipala; kay si Jehova dili mag-isip nga walay sala niadtong nagagamit sa iyang ngalan sa pasipala.
- 4. Hinumduman mo ang adlaw nga igpapahulay, aron sa pagbalaan niini.
Sa unom ka adlaw magbuhat ka, ug buhaton mo ang tanan nga imong bulohaton; Apan ang adlaw nga ikapito maoy usa ka adlaw nga igpapahulay alang kang Jehova nga imong Dios. Niining adlawa dili ka magbuhat, ikaw, bisan ang imong anak nga lalake, bisan ang imong anak nga babaye, bisang ang imong sulogoon nga lalake, bisan ang imong sulogoon nga babaye, bisan ang imong kahayupan, bisan ang imong dumuloong nga anaa sa sulod sa imong mga pultahan. Kay sa unom ka adlaw gibuhat ni Jehova ang langit ug ang yuta, ang dagat, ug ang tanan nga anaa niini, ug mipahulay sa ikapito ka adlaw; busa gipanalanginan ni Jehova ang adlaw nga igpapahulay, ug gibalaan niya kini.
- 5. Tahuron mo ang imong amahan ug ang imong inahan, aron magahataas ang imong mga adlaw sa yuta nga ginahatag kanimo ni Jehova nga imong Dios.
- 6. Dili ka magpatay.
- 7. Dili ka magpanapaw.
- 8. Dili ka magpangawat.
- 9. Dili ka magsaksi ug bakak batok sa imong isigkatawo.
- 10. Dili ka maibug sa balay sa imong isigkatawo; dili ka maibug sa asawa sa imong isigkatawo, ni sa iyang sulogoon nga lalake, ni sa iyang sulogoon nga babaye, ni sa iyang vaca, ni sa iyang asno, ni sa unsang butanga nga iya sa imong isigkatawo.

robotstxt: allowed

filter: keep


text:
Kinahanglang walay mosupak sa pangaliyupo nga maghiusa kita nga dugangan ang atong pagpakabana alang sa kaayohan ug kaugmaon sa atong mga bata—ang bag-ong henerasyon.
Mahinumduman natong tanan ang atong gibati sa panahon nga ang bata mihilak ug nangayo og tabang. Ang mahigugmaong Langitnong Amahan mihatag kanato nianang pagbati sa pagdasig kanato sa pagtabang sa Iyang mga anak. Palihug hinumdumi kana nga pagbati samtang mamulong ko bahin sa atong responsibilidad sa pagpanalipod ug paglihok alang sa kaayohan sa mga bata.
Mamulong ko gikan sa panglantaw sa ebanghelyo ni Jesukristo, lakip sa Iyang plano sa kaluwasan. Kana ang akong calling. Ang lokal nga mga lider sa Simbahan adunay responsibilidad sa usa ka dapit, sama sa ward o stake, apan ang Apostol responsable sa pagsaksi sa tibuok kalibutan. Sa matag nasud, kaliwatan ug tinuohan, ang tanang mga bata mga anak sa Dios.
Bisan og di ko mamulong bahin sa politika o pampublikong polisiya, sama sa ubang lider sa Simbahan, di ko mamulong alang sa kaayohan sa mga bata nga dili usab maghisgut sa mga pagpili nga gihimo sa mga lumulupyo, mga opisyal sa publiko, ug mga trabahante sa pribadong mga organisasyon. Kitang tanan ubos sa kamandoan sa Manluluwas sa paghigugma ug pag-amuma sa usag usa ug ilabi na sa mga huyang ug walay ikapanagang.
Ang mga bata huyang kaayo. Sila dunay gamay o walay gahum sa pagpanalipod o pagsangkap sa ilang kaugalingon ug gamay ra ang mahimo sa daghang butang nga mahinungdanon sa ilang kaayohan. Ang mga bata nagkinahanglan og laing tawo nga mosulti alang kanila, ug nagkinahanglan sila og tighimo og desisyon una sa ilang kaayohan kay sa hinakog nga interes sa mga hingkod.
I.
Sa tibuok kalibutan, nakurat kita sa minilyon ka mga bata nga nabiktima sa dautang mga krimen ug kahakog sa mga hingkod.
Sa mga nasud nga dunay gubat, ang mga bata kidnapon aron himoong mga sundalo nga i-asdang sa kontra.
Sa report sa United Nations gibana-bana nga kapin sa duha ka milyon ka mga bata ang nabiktima matag tuig sa prostitusyon ug pornograpiya.1
Gikan sa panglantaw sa plano sa kaluwasan, usa sa labing grabeng pag-abuso sa mga bata mao ang pagpugong kanila nga matawo. Kini ang nahitabo sa tibuok kalibutan. Ang gidaghanon sa natawo sa Estados Unidos mao ang kinaubsan sulod sa 25 ka tuig,2 ug ang gidaghanon sa natawo sa mga nasud sa Europe ug Asya nagkaubos sulod sa daghang katuigan. Dili lang kini isyu sa relihiyon. Samtang nagkagamay ang bag-ong mga henerasyon, ang mga kultura ug gani ang kanasuran nagkahuyang ug sa dili madugay mahanaw.
Usa sa hinungdan sa nagkagamay nga gidaghanon sa natawo mao ang aborsyon. Sa tibuok kalibutan, gibana-bana nga sobra sa 40 ka milyon ang aborsyon matag tuig.3 Daghang balaod ang nagtugot o nagpasiugda og aborsyon, apan alang nato kini hilabihan ka dautan. Ang laing pag-abuso sa mga bata nga nahitabo atol sa pagmabdos mao ang makadaut nga gihimo sa wala pa matawo nga bata nga resulta sa kakulang sa nutrisyon sa inahan o paggamit og druga.
Dakong kataw-anan nga daghang mga bata ang gipakuha o gipasakitan sa wala pa matawo samtang dunay daghang magtiayon ang dili makaanak nga nangandoy ug nangita og mga bata nga sagupon.
Ang pag-abuso o pagpasagad sa mga bata human matawo mas makita gayud sa publiko. Sa tibuok kalibutan, hapit walo ka milyon ka bata ang namatay sa wala pa magsingko anyos, kasagaran tungod sa sakit nga matambalan ra unta ug mapugngan.4 Ug ang World Health Organization nagkanayon nga usa sa upat ka bata wala katubo, sa mental ug pisikal, tungod sa kakulang sa nutrisyon.5 Sa among pagpuyo ug pagbiyahe sa tibuok kalibutan, kaming mga lider sa Simbahan nakakita og daghan niini. Ang kinatibuk-ang kapangulohan sa Primary mireport bahin sa mga bata nga nagpuyo sa kahimtang nga “dili namo mahunahuna.” Usa ka inahan sa Pilipinas miingon: “Usahay wala mi igong kwarta para pagkaon, apan maayo ra ang tanan kay naghatag ni nako og oportunidad sa pagtudlo nila bahin sa pagtuo. Magpundok mi ug mag-ampo aron mahupay, ug nakita sa mga bata nga ang Ginoo mipanalangin kanamo.”6 Sa South Africa, ang Primary worker nakakita og bata, nag-inusara ug masulub-on. Sa hinay nga tubag sa mga pangutana, miingon siya nga wala siyay inahan, walay amahan, ug walay lola—lolo ra ang nagpadako kaniya.7 Ang maong trahedya komon sa kontinente diin daghang tig-atiman ang namatay sa AIDS.
Bisan sa adunahang mga nasud ang gagmayng bata ug kabatan-onan gipasagdan. Ang mga bata nga nagdako sa kakabus dili himsog ug walay saktong edukasyon. Bantang usab sila sa kuyaw nga kahimtang sa ilang pisikal ug kultural nga palibut ug gani sa pagpasagad sa ilang ginikanan. Si Elder Jeffrey R. Holland bag-ohay lang mipakigbahin sa kasinatian sa usa ka LDS nga opisyal sa pulis. Sa usa ka imbestigasyon nakita niya ang lima ka bata nga nagkuyog ug naningkamot nga matulog nga walay banig sa hugaw nga salog sa balay diin ang ilang inahan ug uban pa nanag-inom ug naglingaw-lingaw. Ang apartment walay pagkaon nga makahupay sa ilang kagutom. Human mabutang ang mga bata sa temporaryong higdaanan, ang pulis miluhod ug nag-ampo alang sa ilang proteksyon. Sa iyang paglakaw paingon sa pultahan, usa nila, mga sais anyos, migukod, migunit sa iyang kamot, ug mihangyo, “Mahimo bang sagupon ko nimo?”8
Mahinumduman nato ang pagtulun-an sa Manluluwas dihang gibutang Niya ang gamayng bata atubangan sa Iyang mga sumusunod ug mipahayag:
“Bisan kinsa nga tungod sa akong ngalan magadawat sa usa ka gamayng bata nga sama niini magadawat kanako.
“Apan bisan kinsa nga makaangin aron makasala ang usa niining mga gagmay nga nagasalig kanako, maayo pa lang unta hinoon alang kaniya kon gikahigtan siyag dakong galingan nga bato, ug gikalumsan siya sa kahiladman sa dagat” (Mateo 18:5–6).
Kon naghunahuna kita sa kakuyaw nga kinahanglang mapanalipdan ang mga bata, i-apil usab nato ang pagpang-abuso sa hunahuna. Ang ginikanan o tig-atiman o magtutudlo o kaedad nga modaut, mopasakit, o mopakaulaw sa mga bata o kabatan-onan makahatag og kadaut nga mas permanente kay sa pisikal nga kadaut. Ang pagpabati sa bata o kabatan-onan nga siya walay bili, wala panggaa, o wala dawata makahatag og grabe ug malungtarong kadaut sa iyang pagbati ug paglambo.9 Ang mga batan-on nga nanlimbasug sa lahi nga kahimtang, lakip ang pagkaibug sa sama og sekso, labing talandugon ug nagkinahanglan og mahigugmaong pagsabut—dili pasakit o pagsalikway.10
Uban sa tabang sa Ginoo, kita makahinulsol ug makausab ug mas mahigugmaon ug matinabangon sa mga bata—sa atong kaugalingon ug sa naglibut nato.
II.
Adunay pipila ka ehemplo sa pisikal o emosyonal nga hulga sa mga bata nga gikan ra usab sa relasyon nila sa ilang mga ginikanan o sa tigbantay nila. Si Presidente Thomas S. Monson namulong bahin sa “dautang binuhatan” sa pag-abuso sa bata, diin ang ginikanan mipasakit o midaut sa bata, sa pisikal o sa emosyonal.11 Nasubo ko sa makapakurat nga ebidensya sa maong mga kaso sa akong pagserbisyo sa Utah Supreme Court.
Ang labing importante sa kaayohan sa mga bata mao ang pangutana kon kinasal ba ang ilang ginikanan, ang kahimtang ug gidugayon sa kaminyoon, ug, labaw sa tanan, ang kultura ug gilauman sa kaminyoon ug pag-atiman sa bata diin sila nagpuyo. Duha ka iskolar bahin sa pamilya mipasabut: “Sa tibuok kasaysayan, ang kaminyoon ang una ug importanting institusyon sa paghimo ug pagpadako sa mga bata. Naghatag kini og kultural nga higut nga nagsumpay sa amahan ngadto sa iyang mga anak pinaagi sa pagbugkos niya ngadto sa inahan sa iyang mga anak. Apan sa pagkakaron, ang mga anak nag-anam na og kawala sa ilang pagtagad.”12
Usa ka propesor sa abogasya sa Harvard mihulagway sa bag-ong balaod ug kinaiya sa kaminyoon ug sa diborsyo: “Ang [bag-ong] istorya sa Amerika bahin sa kaminyoon, sama sa giasoy sa balaod ug sa sikat nga mga basahon, maingon niini: ang kaminyoon usa ka relasyon nga anaa alang sa katagbawan sa tinagsa nga kapikas. Kon dili na makab-ot kini nga katuyoan, walay basulon ug bisan kinsa nila mahimong moputol niini. … Ang mga anak daw walay apil sa istorya; kasagaran sila dili importante nga i-apil sa sitwasyon.”13
Ang atong mga lider sa Simbahan nagtudlo nga ang pagtan-aw sa kaminyoon “isip yanong kontrata nga mahimong apilan kon ganahan … ug hunungon kon magkalisud … dautang buhat nga angayng tunglohon,” ilabi na kon ang “mga anak ang mag-antus.”14 Ug ang mga anak maapektuhan sa mga diborsyo. Sobra sa katunga sa mga diborsyo sa miaging tuig naglakip sa magtiayon nga may mga anak nga menor de edad.15
Daghan untang mga anak ang napanalanginan nga maamumahan sa duha nila ka ginikanan kon ang ilang ginikanan misunod pa lang niining dinasig nga pagtulun-an diha sa pamahayag sa pamilya: “Ang bana ug asawa adunay ligdong nga kapangakohan sa paghigugma ug pag-amuma sa usag usa ug alang sa ilang mga anak. … Ang mga ginikanan adunay sagrado nga katungdanan sa pag-amuma sa ilang mga anak sa paghigugma ug sa pagkamatarung, sa pagsangkap alang sa ilang pisikal ug espirituhanon nga mga panginahanglan, ug sa pagtudlo kanila sa paghigugma ug pag-alagad sa usag usa.”16 Ang labing gamhanan nga pagtudlo sa mga anak mao ang ehemplo sa ilang ginikanan. Ang nagdeborsyo nga ginikanan nagtudlo gayud og negatibo nga leksyon.
Siguro adunay mga kaso nga ang diborsyo gikinahanglan alang sa kaayohan sa mga anak, apan talagsa ra kana nga panghitabo.17 Sa daghan nga nagkalisud sa kaminyoon ang ginikanan kinahanglang maghunahuna sa kaayohan sa mga anak. Uban sa tabang sa Ginoo, mahimo nila kini. Ang mga anak nagkinahanglan og emosyonal ug personal nga kalig-on nga naggikan sa pagpadako sa duha ka ginikanan nga nagkahiusa sa ilang kaminyoon ug sa ilang tumong. Isip gipadako sa biyuda nga inahan, ako mismo nahibalo nga dili kini pirmeng maangkon, apan kini ang angayang tinguhaon kutob sa mahimo.
Ang mga anak ang unang biktima sa mga balaod nga nagtugot sa gitawag nga “walay sayop sa diborsyo.” Sa panan-aw sa mga anak, ang diborsyo sayon ra kaayo. Sa pag-summarize sa dekada sa social science research, ang iskolar miingon nga “ang pamilya nga adunay labing maayo nga mga anak, kasagaran, mao ang adunay duha ka tinuod nga ginikanan nga wala magbulag.”18 Ang tigsulat sa New York Times miingon “ang makapakurat nga kamatuoran nga bisan ingon nga ang tradisyunal nga kaminyoon nagkaubos sa Estados Unidos … nagkadako ang pamatuod sa kaimportante sa institusyon sa kaayohan sa mga anak.”19 Kana nga kamatuoran mogiya unta sa ginikanan ug sa mahimong ginikanan sa ilang desisyon bahin sa kaminyoon ug diborsyo. Nagkinahanglan usab kita sa mga politiko, tighimo sa polisiya, ug mga opisyal nga dugangan ang ilang pagtagad sa unsay labing maayo para sa mga bata agi’g tugbang sa hinakog nga interes sa mga tigboto ug sa nagsuporta sa interes sa mga hingkod.
Ang mga bata biktima usab sa kaminyoon nga wala mahitabo. Pipila sa kamatuoran bahin sa kaayohan sa atong bag-ong henerasyon mas makapabalaka kay sa bag-ong report nga 41 porsyento sa tanang natawo sa Estados Unidos gikan sa mga babaye nga wala makasal.20 Ang wala makasal nga mga inahan adunay daghang hagit, ug makita gayud nga luoy ang ilang mga anak kon itandi sa mga anak nga gipadako sa kinasal nga ginikanan.21
Kadaghanan sa mga anak nga natawo sa wala makasal nga mga inahan—58 porsyento—ang natawo sa magtiayon nga nagpuyo-puyo lang.22 Bisan unsa pa ang atong isulti bahin sa umaabut nga kaminyoon niining magtiayon, ang pagtuon nagpakita nga luoy ang ilang mga anak.23 Sa mga anak, ang kalig-on sa kaminyoon importante.
Atong hunahunaon nga luoy usab ang mga bata nga gipadako sa managsama og sekso. Ang basahon sa social science kontrobersyal ug politikal nga gidebatihan bahin sa malungtarong epekto niini sa mga bata, ilabi na kay, sama sa naobserbahan sa tigsulat sa New York Times, “ang kaminyoon sa sama og sekso usa ka sosyal nga eksperimento, ug sama sa kadaghanan sa eksprimento nagkinahanglan kini og taas nga panahon aron masabtan ang sangputanan niini.”24
III.
Namulong ko bahin sa mga bata—mga bata bisan asa. Ang uban tingali mobaliwala sa pipila niini ka ehemplo, apan kinahanglang walay mosupak sa pangaliyupo nga maghiusa kita nga dugangan ang atong pagpakabana alang sa kaayohan ug kaugmaon sa atong mga bata—ang bag-ong henerasyon.
Naghisgut kita bahin sa mga anak sa Dios, ug uban sa Iyang gamhanang tabang, makahimo kita og labaw pa sa pagtabang nila. Niining pangaliyupo namulong ko dili lang sa mga Santos sa Ulahing mga Adlaw apan sa tanang mga tawo sa laing tinuohan ug sa uban nga adunay kinaiya nga unahon ang uban kay sa ilang kaugalingon, ilabi na sa kaayohan sa mga anak.25
Ang relihiyuso nga mga tawo nasayud usab sa pagtulun-an sa Manluluwas diha sa Bag-ong Tugon nga ang putli nga gagmayng bata mao ang atong panig-ingnan sa kamapaubsanon ug kamatudloan:
“Sa pagkatinuod magaingon ako kaninyo nga, gawas kon mangausab kamo ug mangahimong sama sa gagmayng mga bata, dili gayud kamo makasulod sa gingharian sa langit.
“Busa bisan kinsa nga magpakaubos sa iyang kaugalingon sama niining gamayng bata, siya mao ang labing dako sa gingharian sa langit” (Mateo 18:3–4).
Sa Basahon ni Mormon atong mabasa ang nabanhawng Ginoo nga nanudlo ngadto sa mga Nephite nga kinahanglan silang maghinulsol ug magpabunyag “ug mahimo nga sama sa usa ka gamay nga bata” o dili sila makapanunod sa gingharian sa Dios (3 Nephi 11:38; tan-awa usab sa Moroni 8:10).
Ako nag-ampo nga kita mopaubos sa atong kaugalingon sama sa gagmayng bata ug motabang sa pagpanalipod nila, kay sila ang atong kaugmaon, sa atong Simbahan, ug sa atong kanasuran. Sa pangalan ni Jesukristo, amen.
Show References
-
1. Tan-awa sa UNICEF, The State of the World’s Children 2005: Childhood under Threat (2004), 26.
-
2. Tan-awa sa Haya El Nasser, “National Birthrate Lowest in 25 Years,” USA Today, Hulyo 26, 2012, A1.
-
3. Tan-awa sa Gilda Sedgh ug uban pa, “Induced Abortion: Incidence and Trends Worldwide from 1995 to 2008,” The Lancet, vol. 379, nu. 9816 (Peb. 18, 2012), 625–32.
-
4. Tan-awa sa UNICEF, “Young Child Survival and Development,” http://www.unicef.org/childsurvival/index.html.
-
5. Tan-awa sa World Health Organization, World Health Statistics 2012 (2012), 109, 118.
-
6. Report sa kinatibuk-ang kapangulohan sa Primary, Sept. 13, 2012.
-
7. Report sa kinatibuk-ang kapangulohan sa Primary.
-
8. Tan-awa sa Jeffrey R. Holland, “Israel, Israel, God Is Calling” (Church Educational System devotional alang sa young adults, Sept. 9, 2012), lds.org/broadcasts; tan-awa usab sa R. Scott Lloyd, “Zion Not Only Where, but How We Live, Says Elder Holland,” Deseret News, Sept. 10, 2012, B2.
-
9. Tan-awa sa Kim Painter, “Parents Can Inflict Deep Emotional Harm,” USA Today, Hulyo 30, 2012, B8; Rachel Lowry, “Mental Abuse as Injurious as Other Forms of Child Abuse, Study Shows,” Deseret News, Ago. 5, 2012, A3.
-
10. Tan-awa sa “End the Abuses,” Deseret News, Hunyo 12, 2012, A10.
-
11. Thomas S. Monson, “A Little Child Shall Lead Them,” Liahona, Hunyo 2002, 2.
-
12. W. Bradford Wilcox and Elizabeth Marquardt, eds., The State of Our Unions: Marriage in America (2011), 82.
-
13. Mary Ann Glendon, Abortion and Divorce in Western Law: American Failures, European Challenges (1987), 108.
-
14. David O. McKay, “Structure of the Home Threatened by Irresponsibility and Divorce,” Improvement Era, Hunyo 1969, 5.
-
15. Tan-awa sa Diana B. Elliott and Tavia Simmons, “Marital Events of Americans: 2009,” American Community Survey Reports, Ago. 2011.
-
16. “Ang Pamilya: Usa ka Pamahayag ngadto sa Kalibutan,” Liahona, Nob. 2010, 129.
-
17. Tan-awa sa Dallin H. Oaks, “Deborsyo,” Liahona, Mayo 2007, 71.
-
18. Charles Murray, Coming Apart: The State of White America, 1960–2010 (2012), 158.
-
19. Ross Douthat, “Gay Parents and the Marriage Debate,” New York Times, Hunyo 11, 2012, http://douthat.blogs.nytimes.com/2012/06/11/gay-parents-and-the-marriage-debate.
-
20. Tan-awa sa Joyce A. Martin, ug uban pa, “Births: Final Data for 2010,” National Vital Statistics Reports, vol. 61, nu. 1 (Ago. 2012), 10.
-
21. Tan-awa sa William J. Doherty and others, Why Marriage Matters: Twenty-One Conclusions from the Social Sciences (2002); W. Bradford Wilcox and others, Why Marriage Matters: Thirty Conclusions from the Social Sciences, 3rd ed. (2011).
-
22. Tan-awa sa Martin, “Births: Final Data for 2010,” 10–11.
-
23. Tan-awa sa Wilcox, Why Marriage Matters.
-
24. Douthat, “Gay Parents and the Marriage Debate.” Ang kinabag-ohan ug mainampingong pagtuon nagpakita sa daghang dili maayo nga gireport sa mga young adult nga may ginikanan nga nakigrelasyon sa samang sekso sa wala pa moedad ang anak og 18 (tan-awa sa Mark Regnerus, “How Different Are the Adult Children of Parents Who Have Same-Sex Relationships? Findings from the New Family Structures Study,” Social Science Research, vol. 41 [2012], 752–70).
-
25. Ang mga Santos sa Ulahing mga Adlaw mao ang labing mapasaligon ngadto sa pagkaginikanan isip usa sa labing importante nga mga tumong sa kinabuhi (tan-awa sa Pew Research Center’s Forum on Religious and Public Life, Mormons in America: Certain in Their Beliefs, Uncertain of Their Place in Society, Ene. 12, 2012, 10, 16, 51).


text: 1Gata-wanan ming yo librio, ig tatang apostolis pa. Napaita ong yen si Jesus ang yaten ang Gino, ig yamo mismo tang borak tang yen ang pagpangabedlay para ong nandia. 2Maski indio ilalaen tang doma ang yo apostolis, yamo atan ong Corinto dapat lamang mangilala ong yen. Yamo mismo tang ibidinsia ang pagsirbio ong Gino bilang apostolis. 3Maning ta na tang sabato ong mga taw atan ang pamagosisa ong yen. 4Gata-wanan tang tanan ang yaming mga apostolis may kato-lidan amen ang mama-dol ta pamangan amen ong mga taw ang agtoldokan amen. 5May kato-lidan ka tang mga apostolis ang magekel ong biahi tang kakatawan amen ang pamagto ka, pario tang agboaten ni Pedro ig ang domang mga apostolis, asta ang mga logod tang Gino. 6Onopa? Yami lamang bato ni Bernabe tang kaministiran ang mandilem para ong pangaboian amen? 7Anday sondalong pagsoildo ong sadili na! Sinopa tang manigkoma ang indi gakinabang ong lindoak na? Sinopa tang manigbadbad ang pagsagod ta karniro ig indi gakinabang tang gatas na? 8Ang agsambitenong na belag lamang ta sigon ong agboaten tang mga taw, tenged ya kay narin tang agtotoldok tang Katobolan. 9Nasolat mismo ong Katobolan ni Moises, "Indi be-ketan tang anga tang baka ang aggamiten ong panggiek." Mane-mao, baka lamang bato tang aggisipen tang Dios ong binitala nang asi? 10Belag, asta itang taw tang agganingen na, animan nasolat sia para ka ong ikakao-ya ta. Tenged ang taw ang pagarado ig pangayeg panalig ang may parti na ong pa-bat. 11Nagloak ami ong nindio ta mga grasiang ispiritoal. Animan bagay enged lamang ang magpakinabang ami magalin ong nindio tang mga bagay ang kaministiran amen ong kaldaw-kaldaw. 12Mga ang domang manigtoldok may aggelaten nira magalin ong nindio, mas labi ra enged yami. Piro maski may kato-lidan amen ang mama-dol ong nindio, indi enged bindoat amen. Inagoanta amen da lamang tang tanan agod anday magsamber ong mga taw ong pagrisibi nira tang Mo-yang Balita natetenged ong ni Cristo. 13Balampa gata-wanan mi ka, ang mga pamagsirbi ong Timplo, don ka pamangomit tang pamangan nira. Ig ang mga pamagsirbi ong altar pamangomit ka tang parti nira ong mga bagay ang agbobolontad ong altar. 14Pario ka ta si, sinobol tang Gino nga ang mga taw ang agpatakon tang Mo-yang Balita dapat magtorol ong mga pamagpatako ong nira agod maboi ka tanira. 15Piro yo, indio naggamit maski tambilog ong mga kato-lidan ang asia. Ig indio ka pagsolat para gamiteno ra si. Mo-ya pang mapatayo, ayaw lamang komiten ong yen tang maski sinopa tang agpambogong indio pama-dol. 16Indi agpambogo tang yen ang pagpatako tang Mo-yang Balita tenged na yay ang obligasiono ig indi maimo ang indi boateno. Yo, kail? ka, mga indi boateno. 17Mga nagtoldoko ig yo rin tang namilik tang obrang asia, poiding magelato ta sol. Piro ang matod, agtomaneno lamang tang boroaten ang sinalig tang Dios ong yen. 18Onopa mandian tang balet ang marisibio? Ang agbibilango ang balet anday doma kondi galipayo ang indio pagpabayad ong yen ang pagpatako tang Mo-yang Balita, maski matod ang poidiong magpabayad ong pangabedlayo para ong Mo-yang Balita. 19Yo librio, ig indio agtobol-tobolon tang maski sinopa. Piro midio pagpatobol-tobolo ra ka ong tanan ang taw agod mas yadi pa enged tang maekelano ang magto ong ni Cristo. 20Yay na ang yo, mga aromano tang mga Judio, pangaboio pario ong mga Judio agod maekelano tanirang mamagto ong ni Cristo. Animan maski belago ra ta sakep tang Katobolan ang inintriga ni Moises ong mga Judio, agtomaneno si agod maekelano tanira ong yaten ang pagto. 21Maning ka atan tang agboateno mga ka-peno tang mga belag ta Judio. Indi ra agtomaneno tang Katobolan ang para ong mga Judio, kondi pangaboio pario tang mga belag ta Judio agod mamagto ka tanira ong ni Ginong Jesus. Narin belag ta maliag yaning ang indi agtomaneno tang tobol tang Dios, tenged agtomanenong enged tang mga tobol ni Cristo. 22Pagigbagayo ong mga malobay pa tang pagto nira agod matabangano ka tanira. Yay sia animan pagprosigirong magigbagayo ong tanan ang taw, agod balampa malibrio pa tang doma ong maski onopang midiosay. 23Ang tanan ang asia agboateno agod mas mabantog pa enged tang Mo-yang Balita. Tenged yo galiliago kang magigelay ong mga grasiang ekel na. 24Gata-wanan mi, mga ipabetang ta ong tatang karira, doro tang pamagsinikad, piro tambilog ka enged lamang tang marisibi tang primio. Animan paneman mi tang sikad mi agod marisibi amo ta primio. 25Ang tanan ang manigkayam, agdisiplinaen nira ta mo-ya tang mga sadili nira agod marisibi tanira ta tatang primio ang madali ka lamang malangga. Piro itang mga pamagto, pamagprosigir ita agod marisibi ita ta tatang primiong indi enged magkopas asta ong tanopa. 26Animan yo, midio diritso enged tang sikado paning ong tarampetan. Ig mga ong boksingiro pa, indio ka panontok ong mageyep. 27Aggawidano ig agdisiplinaeno ta mo-ya tang sadilio. Itaben pagataposo ang mapagpatako tang Mo-yang Balita ong doma, yo pa tang indi maprimioan.


text:
Seksyon 35
1–2, Unsaon sa mga tawo nga mahimo nga mga anak sa Dios; 3–7, Si Sidney Rigdon gitawag sa pagbunyag ug sa pagtugyan sa Espiritu Santo; 8–12, Mga timailhan ug mga milagro nabuhat pinaagi sa hugot nga pagtuo; 13–16, Ang mga sulugoon sa Ginoo mohampak sa mga kanasuran pinaagi sa gahum sa Espiritu; 17–19, Si Joseph Smith naghupot sa mga yawe sa mga misteryo; 20–21, Ang pinili magpabilin sa adlaw sa pag-anhi sa Ginoo; 22–27, ang Israel maluwas.
1 PAMINAW sa tingog sa Ginoo nga inyong Dios, gani ang Alpha ug Omega, ang sinugdanan ug katapusan, kansang katuyoan usa ka walay katapusan nga nagsunod-sunod nga buhat, sama karon ingon sa kagahapon, ug sa kahangturan.
2 Ako si Jesukristo, ang Anak sa Dios, kinsa gilansang sa krus alang sa mga sala sa kalibutan, gani kutob sa motuo sa akong ngalan, nga sila mahimo nga mga anak sa Dios, gani nahiusa ngari kanako sama nga Ako nahiusa diha sa Amahan, ingon nga ang Amahan nahiusa ngari kanako, nga unta kita mahimo nga magkahiusa.
3 Tan-awa, sa pagkatinuod, sa pagkatinuod, Ako moingon ngadto sa akong sulugoon nga si Sidney, Ako nagtan-aw diha kanimo ug sa imong mga buhat. Ako nakadungog sa imong mga pag-ampo, ug nag-andam kanimo alang sa mahinungdanon nga buhat.
4 Ikaw bulahan, kay ikaw nagbuhat og mahinungdanon nga mga butang. Tan-awa ikaw gipadala, gani sama kang Juan, sa pag-andam sa agianan sa akong atubangan, ug sa atubangan ni Elijah kinsa moabut, ug ikaw wala mahibalo.
5 Ikaw nagbunyag pinaagi sa tubig ngadto sa paghinulsol, apan sila wala modawat sa Espiritu Santo;
6 Ug karon Ako mohatag nganha kanimo og sugo nga ikaw magbunyag pinaagi sa tubig, ug sila makadawat sa Espiritu Santo pinaagi sa pagpandong sa mga kamot, gani sama sa mga apostoles sa karaan.
7 Ug mahinabo nga adunay mahinungdanon nga buhat diha sa yuta, gani taliwala sa mga Hentil, kay ang ilang kabuang ug ang ilang mga pagkasalawayon mahimo nga makita sa mga mata sa tanan nga mga katawhan.
8 Kay Ako ang Dios, ug ang akong bukton wala pamub-i; ug Ako magpakita og mga milagro, mga timailhan, ug mga kahibulongan, ngadto sa tanan kinsa motuo sa akong ngalan.
9 Ug kinsa kadto nga mangutana sa akong ngalan sa hugot nga pagtuo, sila makahingilin sa mga yawa; sila makaayo sa masakiton; sila makahimo sa mga buta nga makadawat sa ilang panan-aw, ug ang bungol makadungog, ug ang amang makasulti, ug ang bakol makalakaw.
10 Ug ang panahon sa dili madugay moabut nga ang mahinungdanon nga mga butang ipakita ngadto sa mga katawhan;
11 Apan kon walay hugot nga pagtuo walay bisan unsa nga butang nga makita gawas sa mga kalaglagan sa Babelon, ang mao nga naghimo sa tanan nga mga nasud sa pag-inom sa bino sa kasuko sa iyang pagsimba sa dios-dios.
12 Ug walay bisan usa nga nagbuhat og matarung gawas niadto kinsa andam sa pagdawat sa kahingpitan sa akong ebanghelyo, nga Ako mipadala ngadto niini nga kaliwatan.
13 Busa, Ako nagtawag diha sa mahuyang nga mga butang sa kalibutan, kadto kinsa walay nakat-unan ug dinaug-daug, sa pag-ayag sa mga kanasuran pinaagi sa gahum sa akong Espiritu;
14 Ug ang ilang bukton mao ang akong bukton, ug Ako ang ilang taming ug ang ilang kalasag; ug Ako mobakus sa ilang mga bat-ang, ug sila makig-away nga maisugon alang kanako; ug ang ilang mga kaaway pagatumban sa ilang mga tiil; ug Ako motugot nga mahulog ang espada tungod kanila, ug pinaagi sa kalayo sa akong kapungot Ako mopanalipod kanila.
15 Ug ang kabus ug ang maaghup makaangkon sa pagsangyaw sa ebanghelyo ngadto kanila, ug sila magpaabut sa panahon sa akong pag-anhi, kay kini duol na—
16 Ug sila makakat-on sa sambingay sa kahoy nga igos, kay gani karon hapit na moabut ang ting-init.
17 Ug Ako nakapadala sa kahingpitan sa akong ebanghelyo pinaagi sa kamot sa akong sulugoon nga si Joseph; ug diha sa iyang ka kulang sa kaalam Ako nagpanalangin kaniya;
18 Ug Ako nakahatag ngadto kaniya sa mga yawe sa misteryo niadto nga mga butang nga nasilyohan, bisan ang mga butang nga gikan sa katukuran sa kalibutan, ug ang mga butang nga moabut gikan niini nga panahon hangtud sa panahon sa akong pag-anhi, kon siya magpabilin kanako, ug kon dili, lain ang akong ibutang sa iyang dapit.
19 Busa, bantayi siya nga ang iyang hugot nga pagtuo dili mawala, ug kini ihatag pinaagi sa Maghuhupay, ang Espiritu Santo, nga nasayud sa tanan nga mga butang.
20 Ug usa ka sugo Ako mohatag nganha kanimo—nga ikaw mosulat alang kaniya; ug ang mga kasulatan ihatag, gani ingon nga sila anaa sa akong kaugalingon nga dughan, ngadto sa kaluwasan sa akong kaugalingon nga pinili;
21 Kay sila maminaw sa akong tingog, ug makakita kanako, ug sila dili makatulog, ug sila magpabilin sa adlaw sa akong pag-anhi; kay sila pagalimpyohan sama nga Ako limpyo.
22 Ug karon, Ako moingon nganha kanimo, pabilin uban kaniya, ug siya mopanaw uban kanimo; ayaw siya og isalikway, ug sa pagkatinuod kining tanan nga mga butang matuman.
23 Ug tungod kay ikaw dili mosulat, tan-awa, kini ihatag ngadto kaniya sa pagpanagna; ug ikaw mosangyaw sa akong ebanghelyo ug motawag sa balaan nga mga propeta aron sa pagpamatuod sa iyang mga pulong, ingon nga sila ihatag kaniya.
24 Hupti ang tanan nga mga sugo ug mga pakigsaad nga ikaw ubos sa kamandoan; ug Ako makahimo sa pag-uyog sa kalangitan alang sa imong kaayohan, ug si Satanas mokurog ug ang Zion magmaya diha sa mga kabungturan ug mosanay;
25 Ug ang Israel maluwas diha sa akong kaugalingong tukma nga panahon; ug pinaagi sa mga yawe diin Ako naghatag sila pagagiyahan, ug dili na pagalibugon.
26 Ipataas ang inyong mga kasingkasing ug paglipay, ang inyong katubsanan hapit na moabut.
27 Ayaw kahadlok, mga gagmay nga panon, ang gingharian inyo hangtud Ako moabut. Tan-awa, Ako moabut sa labing madali. Bisan pa niana. Amen.


text:
Nagkadaiya ang mitumaw nga pagtuo sa pagbakwi sa tinguha ni Gobernador Gwendolyn Garcia nga magsenador sa 2013 lokal election nga mao karon ang gihimong sumsoman sa mga Sugboanon.
Ang pipila nagtuo nga ang kontrobersiya sa Balili property ug ang mga gialigar nga nahimong kasaypanan nga makahatag og dakong epekto sa tinguha nga mahimong senador sa nasud.
Adunay nag-ingon nga ang labing ulahing resulta sa Pulse Asia nga nagbutang kang Gobernador Garcia sa ika-25 nga puwesto sa tanan nga pilionon nga mga senador sa 2013 lokal election maoy usa sa mga hinungdan sa kausaban sa hukom.
Nunot sa maong kausaban sa hukom sa gobernador maoy iyang gipahibalo nga mokandidato na lamang kini nga kongresista sa 3rd District sa Sugbo sa pagpuli sa iyang igsoon nga si Pablo John Garcia nga mao usab ang mohulip kaniya nga gobernador sa lalawigan sa pagtapos usab sa iyang ikatulong termino sa sunod tuig.
Hinuon taliwala sa maong pagtuo sa kausaban sa gobernador sa Sugbo sa iyang tinguha daghan usab ang mipadayag og kahinangop uban sa ilang gipatugbaw sa katarungan kun nganong ilang gipaluyohan ang pagbakwi sa gobernador sa iyang tinguha sa pagpalapad sa iyang serbisyo sa tibuok nasud.
Gipasabot nila nga mahimong kabahin ang labing ulahing survey sa Pulse Asia ug ang hangyo sa mga mayor apan ang labing bug-at mao nga iyang mabiyaan ang mahinungdanong gimbuhaton sa iyang buhatan ug ang mga kahasol sa iyang kahimtang.
Kun iyang ipadayon ang tinguha nga mokandidato sa pagka senador iyang gibutang sa kakuyaw iyang kaugalingon sanglit risgo man kaayo ang pagpunay og bahasbahas sa kahanginan sa pag-adto sa mga dapit sa Luzon, Visayas ug Mindanao sa pagpangampanya sa iyang kandidatura ug sa samang higayon gikinahanglan usab siya dinhi sa Sugbo sa pagkampanya sa mga kandidato sa One Cebu Party.
Gawas pa niana daghan pa ang mga gimbuhaton sa iyang buhatan niining naghinapos nga mga adlaw sa iyang pagpangatungdanan sa lalawigan nga kun iyang mataligam-an sa pag-atiman mao na unya hinuon ang makaingon nga masugamak kini sa mga pagsaway sa ilang mga kaatbang. (Romeo T. Limpangog)


text:
Kinahanglang biyaan ang tanan natong sala, gamay o dako, alang sa ganti nga kinabuhing dayon sa Amahan.
Ang Manluluwas nangutana sa Iyang mga tinun-an: “Unsa May Ikahatag sa Tawo nga Arang Ikabawi Niya sa Iyang Kinabuhi?”1
Mao ning pangutanaha ang gitudlo sa akong amahan nga hunahunaon gayud dugay na. Sa akong pagdako, gitahasan ko sa akong ginikanan og buhaton diha sa balay ug gibayaran ko sa pagtrabaho. Gamiton nako ang kwarta nga kapin sa 50 sentabos kada semana sa pagtan-aw og sine. Kaniadto ang sine tag-25 sentabos alang sa nag-edad og 11. Mabinlan ko og 25 sentabos alang sa candy, nga tag-5 sentabos ang buok. Sine unya duna pay lima ka candy! Wala nay makalabaw pa niini.
Maayo ra ang tanan hangtud nag-12 na ko. Milinya ko usa ka hapon niana, akong naamguhan nga ang bayad sa 12 anyos tag-35 sentabos na, buot pasabut tulo na lang ka candy. Dili pa andam niana nga pagkunhod, mirason ko, “Pareho ra gihapon akong tan-awon kay sa miaging semana.” Mitikang ko ug nangayo og tag 25 sentabos nga tiket. Wa mokihol ang cashier, ug nakapalit ko sa naandang lima ka candy imbis tulo na lang unta.
Nakabilib sa akong nahimo, midali dayon kog uli aron sultihan si papa sa dako nakong puntos. Dihang gisulti nako ang tanan, wala siya motingog. Sa nahuman na ko, gitan-aw ko niya ug miingon, “Anak, ibaligya ba nimo ang imong kalag sa usa ka sinsilyo?” Midulot ang pulong sa akong kasingkasing nga 12 anyos. Leksyon kadto nga dili nako hikalimtan.
Mga tuig human adto gihatag nako ang samang pangutana sa dili kaayo aktibo nga Melchizedek Priesthood. Maayo siya nga tawo nga nahigugma sa iyang pamilya. Siya, dugay na kaayong wala magsimba. Duna siyang mga anak nga may talento nga midula sa elite travel sports team nga magpraktis ug magdula ma-Dominggo. Ang team daghan og daog sa national championship. Busa, gipahinumduman nako siya nga isip usa ka priesthood, gisaad nga kon palamboon niya ang panumpa ug pakigsaad sa priesthood, madawat niya “ang tanan nga iya sa [atong] Amahan.”2 Dayon nangutana ko, “Ang championship labaw ba og kantidad kay sa tanan nga iya sa Amahan?” Hinay siyang mitubag, “may punto ka” dayon miiskedyul siya og oras nga mobisita sa bishop.
Karon dali ra tang madani sa kalibutanong butang—bisan og maayo ang intensyon. Ang tuyo sa kalibutan mao ang pagpugos nga “[motan-aw] ka lapas sa tumong.”3 Bag-o lang may nangutana, “Ang usa ka yarok problema ba?” Mailhan ba ninyo nga pangutana kana sa kaaway? Si Cain nangutana, “Kinsa ang Ginoo nga kinahanglan ako makaila kaniya?”4 ug nawala iyang kalag. Kon mangatarungan sa gagmayng sala, midaug si Satanas. Sa usa ka botelyang gatas,5 sayop nga ngalan,6 sud-ang sinabawan,7 nahaylo ni Satanas ang katungod sa pagkapanganay.
Kon atong ikonsiderar ang sinsilyo o national-championship nga bugti sa atong kinabuhi, mahimo kitang mangatarungan, sama ni Cain, o motugyan sa kabubut-on sa Dios. Wala kini mangutana kon kita naghimo ba sa mga butang nga angayang korhian, kay kana kanunay man. Kondili, ang pangutana mao ni, kita ba “mouk-ok” o “mohuman” sa tawag sa paghimo sa kabubut-on sa Amahan?8
Kalipay sa Ginoo ang atong pagkamatarung apan naghangyo nato sa padayong paghinulsol ug kamatugtanon. Sa Biblia atong mabasa nga ang tighupot sa sugo, ang adunahang batan-on miadto sa Manluluwas ug nangutana unsay gikinahanglan alang sa kinabuhing dayon. Milakaw siyang nagsubo sa pag-ingon sa Manluluwas, “Kulang kag usa ka butang: … ibaligya ang imong tanang butang.”9
Ug, laing adunahan usab apan kalibutanong tawo, hari sa Lamanite, amahan ni Lamoni, ang may samang pangutana kabahin sa kinabuhing dayon, miingon: “Unsa ang akong buhaton nga ako mahimo nga matawo sa Dios, nakaangkon niining dautan nga espiritu nga malangkat gikan sa akong dughan, ug makadawat sa iyang Espiritu[?] … ako mobiya sa akong gingharian, aron ako mahimo nga makadawat niining dako nga hingpit nga kalipay.”10
Nahinumdom ba mo sa tubag sa Ginoo sa hari pinaagi sa Iyang sulugoong si Aaron? “Kon ikaw maghinulsol sa tanan nimo nga mga sala, ug moyukbo sa atubangan sa Dios, ug motawag sa iyang ngalan sa hugot nga pagtuo, matuohon nga ikaw makadawat, niana ikaw makadawat sa paglaum diin ikaw nagtinguha.”11
Dihang nasabtan sa hari ang gikinahanglang sakripisyo, nagpaubos siya ug mihapa ug nag-ampo, “O Dios, … ug ako mobiya sa tanan kong mga sala aron makaila kanimo.”12
Mao ni ang balus nga gipangayo kanato sa Manluluwas: Kinahanglang biyaan ang tanan natong sala, gamay o dako, alang sa ganti nga kinabuhing dayon sa Amahan. Kalimtan ang pagpangatarungan, mga rason, mga pagdepensa, pag-unya-unya, pagpakaaron-ingnon, garbo, mahukmanong hunahuna, ug paghimog butang sa kaugalingong pagbuot. Magpalayo kita sa tanang kalibutanon ug dalhon kanato ang hitsura sa Dios diha sa atong panagway.13
Mga kaigsoonan hinumdumi, nga kini nga sugo dili lang paglikay sa paghimo og dautan. Sa naglihok nga kaaway kita usab kinahanglang dili “maghunahuna sa paglingkod.”14 Ang pagdala sa panagway sa Dios mao ang pagserbisyo sa uban. Dunay mga sala nga tinuyo dunay mga sala kay wala buhata ang angay, buntugon nato kana.
Samtang presidente sa misyon ko sa Africa, natudloan ko niining talagsaong kamatuoran. Padulong ko sa miting dihang nakita nako ang batang lalaki, nga naghilak og maayo sa daplin sa karsada. May tingog miingon nako nga, “Hunong ug tabangi siya.” Sa pagkadungog gayud nako, kalit nangatarungan ko: “Ayaw paghunong. Ma-late ka. Presiding officer ka ug dili mahimong ma-late.”
Pag-abut nako sa meetinghouse, mao gihapon ang tingog nga akong nadungog: “lakaw ug tabangi ang batang lalaki.” Gihatag nako sa usa ka miyembro nga si Afasi ang yawe sa kotse ug gipakuha nako ang bata. Mga 20 minutos, may mipikpik sa akong abaga. Ang bata naa na sa gawas.
Mga 10 anyos ang iyang pangidaron. Among nahibaloan nga patay na iyang papa ug iyang mama napriso. Nagpuyo siya sa mga eskwater sa Accra nga may moatiman, mopakaon ug mohatag og katulgan. Agi og bayad, maglibod siya og buwad sa kadalanan. Apan human sa pagpamaligya, dihang gikuot iyang bulsa, duna diay kini buslot. Nawala tanan niyang halin. Si Afasi ug ako nahibalo nga kon mouli siyang walay kwarta, ingnon siyang bakakon, tingali bunalan, ug dayon bugawon ngadto sa karsada. Panahon kadto sa iyang kabalaka dihang siya akong nakita. Among gihupay ang iyang kahadlok, giilisan ang nawala, ug gibalik sa iyang tig-atiman.
Pag-uli nako nianang gabii, nakakat-on ko og duha ka talagsaong kamatuoran. Una, nasayud ko sama kaniadto nga ang Dios naghunahuna kada usa nato ug dili gayud mobiya nato; ug ikaduha, nga kita kinahanglang maminaw sa tingog sa Espiritu nga naa nato ug moadto “bisan asa kita paadtoon”15 bisan pa sa atong kahadlok o bisan unsa nga kalisud.
Usa ka adlaw nangutana ang mga tinun-an sa Manluluwas kinsa ang dako sa gingharian sa langit: Giingnan sila nga makabig, magpaubos, ug magmasinugtanon sama sa bata. Miingon siya, “Ang anak sa Tawo mianhi sa pagluwas sa nawala.”16 Niana nga pulong, Iyang giklaro ang atong misyon. Kinahanglan kitang moluwas—sa nawala, sa ulahi, ug sa pinakaubos. Dili igo ang paglikay sa sala; kinahanglan kitang “mopas-an sa iyang krus”17 ug “matinguhaon nga moapil,”18 sa pagtabang nga makabig ang uban. Uban sa kalooy ug gugma atong gigakos ang nawala,19 manubag sa hilak sa mga ilo nga nalisang, sa mga pangamuyo sa nangitngitan ug nasubo,20 ug mga tawag sa kasakit sa pamilyang nanginahanglan. “ Wala kinahanglana ni Satanas nga mapareho ni Cain o ni Judas … ,” miingon si Elder Neal A. Maxwell. “Gikinahanglan lamang niya ang pag-agni og tawo … nga moingon nga walay kabilinggan.”21
Human sa bag-o lang nga komperensya sa stake usa ka tin-edyer miduol nako ug nangutana, “Gihigugma ba ako sa Dios?” Hinaut nga ang atong mga kinabuhi nagmatuod nga ang Dios dili mobiya nato.
Sa pangutana nga, “Unsa may ikahatag sa tawo nga arang ikabawi niya sa iyang kinabuhi? ” Gusto ni Satanas nga ibaylo ang atong kinabuhi sa candy ug mga championship niining kalibutan. Nanawag ang Manluluwas, nga walay bayad, sa pagbaylo sa atong sala, modala kanato sa Iyang panagway, ug isulod sa kasingkasing sa atong matabangan. Tungod niini unta madawat nato ang tanan nga iya sa Dios, nga mas dako kay sa gitipon nga bahandi sa yuta.22 Mahunahuna ba ninyo?
Sa pag-adto sa Nicaragua bag-o lang, nakakita ko og plake sa balay sa pamilya nga among gibisitahan. Nag-ingon, “Ang akong pagpamatuod pinakabililhon nako nga kabtangan.” Mao usab kanako. Ang akong pagpamatuod maoy akong bahandi, ug sa kaligdong sa akong kasingkasing, ibilin ko ang akong pagsaksi nga kini ang tinuod nga Simbahan sa Dios, nga ang Manluluwas nangulo niini pinaagi sa Iyang propeta. Sa pangalan ni Jesukristo, amen.
Show References
-
1. Mateo 16:26.
-
-
3. Jacob 4:14.
-
4. Moises 5:16.
-
5. Usa ka botelyang gatas nga daghan og cream maoy hinungdan sa lalis sa asawa ni Thomas B. Marsh ug ni Mrs. Harris, kinsa nagkasabut nga tipunon nila ang sangkap ug maghimo og keso. Dihang mireklamo si Mrs. Harris nga wala iapil ni Mrs. Marsh ang cream uban sa gatas ug gitago kini, mireklamo si Mrs. Harris, ug nag-away sila. Si Thomas Marsh midala sa nahitabo ngadto sa bishop, kinsa mipabor kang Mrs. Harris. Gikan ko sa bishop sa high council sa Unang Kapangulohan, tanan nagkasabut nga si Mrs. Marsh ang sayop. Nagmugna kini og babag kang Thomas Marsh ug sa mga Kaigsoonan. Human niana, mipamatuod si Thomas Marsh ngadto sa Missourian magistrate nga ang Mormons kontra sa estado sa Missouri. (Tan-awa sa George A. Smith, “Discourse,” Deseret News, Abr. 16, 1856, 44.)
-
6. Dihang si Propeta Joseph Smith mi-isyu sa tawag ni Simonds Ryder sa pagkamisyonaryo, si Ryder nakamatikod nga ang spelling sa gisulat nga pagpadayag “Rider”. Nasilo siya, hinungdan sa iyang pag-apostasiya ug miapil sa pagbutang og alkitran og balahibo sa propeta. Wala mahibalo si Ryder nga kasagaran idikta ra ni Joseph Smith ang mga pagpadayag ngadto sa iyang mga eskriba ug walay labut sa spelling. (Tan-awa sa Milton V. Backman Jr., The Heavens Resound: A History of the Latter-day Saints in Ohio, 1830–1838 [1983], 93–94; Donald Q. Cannon and Lyndon W. Cook, eds., Far West Record: Minutes of The Church of Jesus Christ of Latter-day Saints, 1830–1844 [1983], 286.)
-
7. Sa Genesis 25 nakakat-on ta nga si Esau mibaligya sa iyang katungod sa pagkapanganay ngadto kang Jacob bugti sa “sud-ang sinabawan” (pan ug sabaw sa utan) (bersikulo 34).
-
8. Tan-awa sa Doktrina ug mga Pakigsaad 19:18–19.
-
9. Tan-awa sa Marcos 10:21–22.
-
10. Alma 22:15.
-
11. Alma 22:16.
-
12. Alma 22:18.
-
13. Tan-awa sa Alma 5:14–19.
-
14. Alma 60:7.
-
15. Marcos 1:18.
-
16. Mateo 18:11.
-
17. Jacob 1:8.
-
-
19. Tan-awa sa Lucas 15:11–32.
-
20. Tan-awa sa Joseph Smith—Kasaysayan 1:15–16.
-
21. Neal A. Maxwell, Deposition of a Disciple (1976), 88.
-
22. Tan-awa sa Doktrina ug mga Pakigsaad 19:38.


text:
Aveyron
Ang Aveyron usa ka departamento sa Pransiya. Kini nahimutang sa habagatang bahin sa nasod. Ang ngalan niini naggikan sa Sapa sa Aveyron.
Kasaysayan[usba | edit source]
Ang Aveyron usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses.
Ang unang molupyo sa departamento nga may historikal nga kasegurohan mao ang tribong Rutenii.
Heyograpiya[usba | edit source]
Ang departamento kabahin karon sa rehiyon sa Midi-Pyrénées. Kini gipalibotan sa mga departamento sa Tarn, Tarn-et-Garonne, Lot, Hérault, Gard, Lozère, ug Cantal.
Ang labing taas nga dapit sa departamento mao ang Mailhebuau (1469 metros).
Demograpiya[usba | edit source]
Ang mga molupyo sa departamento gitawag nga Aveyronnais. Ang mga molupyo sa Rodez gitawag nga Ruthénois, binase sa nag-unang mga molupyo gikan sa Roma.
Turismo[usba | edit source]
Makita sa Aveyron ang kabahin sa Nasodnong Parke sa Cévennes. Ang duha ka nabantog nga destinasyon sa mga turista mao ang Najac, usa ka mediyebal nga bilding nga anaa sa ibabaw sa usa ka bungtod, ug ang abadesa sa Loc-Dieu, nga nahimutang duol sa Martiel sa usa ka rehiyon nga may daghang dolmen.
Tan-awa usab[usba | edit source]
Mga sumpay sa gawas[usba | edit source]
- (Iningles) Mga produkto gikan sa Aveyron
- (Prinanses) Conseil Général de l'Aveyron
- (Iningles) Detalye sa turismo


text:
Evaristo
Si Papa San Evaristo mao ang ikalimang Santo Papa sa Simbahang Romano katoliko. Siya milingkod gikan niadtong 98/99 ngadto sa 106/107 [1] o gikan sa tuig 99 ngadto sa tuig 108.[2] Siya nailhan usab isip Aristo.
Gamay ra ang nahibaloan bahin kang Evaristo. Sumala sa Liber Pontificalis, siya gikan sa pamilya nga adunay Griyegong gigikanan. Siya napili sa panahon sa Romanhong Emperador gna si Domitian, diin nahiatbo ang ikaduhang dakong pagpanglutos.
Giisip kaniadto nga ang tanang unang mga Papa nahimong Martir. Apan walay ebidensiya sa pagka-martir ni San Evaristus. Gitala siya sa Romanhong Martirolohiya, apan walay titulong "Martir", ug ang iyang piyesta gibutang sa Oktubre 26.[3]
Si Eusibio, sa iyahang Ecclesiastical History IV, I, misulat nga si Evaristus namatay sa ika-12 nga tuig sa paglingokod sa Romanhong Emperador nga si Trajan. Si San Evaristo maoy mipuli kang San Clemente isip Obispo sa Roma, ug milingkod sulod sa walo ka tuig.
Mga reperensya[usba | edit source]
- ↑ Ensiklopediang Katoliko
- ↑ Annurio Pontificio
- ↑ Martyrologium Romanum (Libreria Editrice Vaticana 2001 ISBN 88-209-7210-7)


text:
Tag Archives: hubog
Bangud sa nadula nga manok, anak, ginpanglabo ang ginikanan
Amay kag iloy ginlabu sang ila anak bangod lamang sa nadula nga manok. Ginkilala ang mga biktima nga ginikanan nga amo sanday Miguel Salde, 50 anyus, may pilas sa wala nga abaga kag siko kag Adelaida Salde, 41 anyus, utod ang is aka tudlo, lunsay pumuluyo sang Brgy Pitogo, San Joaquin. Suno kay Inspector Hermogenes Eulatic, hepe sang San Joaquin PNP, hubog nga nagpauli las 10 sang nagligad nga gab-i ang suspetsado
LALAKI, GINBUNO, PATAY.
patay ang isa kalalaki matapos nga ginbuno sa dughan sang wala pa makilal-an nga suspetsado sa distrito sang jaro kahapon sang kaagahon. ginkilala ang biktima kay dexter obillos, 21 anyos sang barangay tabuc suba, jaro nga nakaangkon sang duha ka duno sa dughan nga gintunaan sang iya kamatayon. suno sa report, ginbuno ang biktima sanmtang nagalakat ang nasambit nga biktima upod ang mga abyan sini nga san
ISA KA PULIS, PATAY MATAPOS PULIHAN BUNO SANG TATLO KA SUSPEK.
patay ang isa ka pulis matapos bulus-bulusan buno sang tatlo ka mga suspect sa distrito sang arevalo. anum ka pilas tuga sang pagkabuno ang nagpatay sa biktima nga si p01 dixon amar, assigned sa iloilo city public safety company kag temporaryo nga nagapuyo sa zone 14, calaparan, arevalo. pasado la una kahapon sang kaagahon samtang nagatext ini sa iskinita sa guwa sang iya boarding house sang ginpulihan bu
BANGKAY NGA NASAPWAN SA PAROLA, NAKILALA NA.
nakilala na ang bangkay sang isa ka lalaki nga nakit-an, nga naga-utaw-utaw sa guimaras strait, pasado las 7:30 kahapon sang aga.// pinaagi sa pagpakig-angot sang icpo kag sang iloilo coast guard nga amo ang nagresponde sa nakit-an nga bangkay, ginkunpirmar sang pavia pnp nga si alfred gumban, 18 anyos sang aganan pavia ang amo nga bangkay nga nakit-an kag ara na sa advance state of decomposition.//
BANA, DESIDIDO MAGAPASAKA KASO BATUK SA ASAWA NGA NAGAKASTIGO SA IYA SA TION NGA MAHUBOG.
SA AKLAN- nagapangatubang sa karon sang kaso ang isa ka maoy nga asawa matapos i-reklamo sang bana sang pagpangastigo sa probinsya sang aklan. ginpapreso sang duguon kag madamo sang lagob nga biktima nga si manong lino, 56 sang new washington, aklan ang asawa sini nga si gigi matapos nga kastiguhon sya sang sila ang mahubog sa sulod mismo sang ila balay. suno kay manong lino, makaduha na sini ka beses nga
HUBOG, PINAKAULIHI NGA BIKTIMA SANG PALUPOK
Natapos na ang bag-ong tuig apang isa pa ang naghingagaw sa listahan sang mga biktima sang palupok. Nakaangkon sang kasamaran ang tuo nga kamot ni Jonathan Oliveros, 29 anyus sang Tabuc Suba, Jaro, Iloilo City matapos malukpan sang kamara las 11:30 sang nagligad nga gab-i. Ginapahayag nga hubog si Oliveros sang nagkuha sang kamara kag ginsindihan apang wala sini mahaboy gani nalukpan ang iya kamot


text:
Ang Ginoo mihatag og paagi sa tanang takus nga Santos sa Ulahing Adlaw sa pagtudlo subay sa paagi sa Manluluwas.
Walay pulong igo nga makapahayag sa among pagpasalamat sa mga magtutudlo sa tibuok Simbahan. Gihigugma namo kamo ug may dakong pagsalig kaninyo. Usa kamo sa pinakadakong milagro sa gipahiuli nga ebanghelyo.
Sa tinuod adunay sekreto ang mahimong malampusong magtutudlo sa ebanghelyo, sa pagtudlo uban sa gahum ug awtoridad sa Dios. Migamit ako sa pulong nga sekreto tungod kay ang mga baruganan nga nagdala og kalampusan sa mga magtutudlo masabtan lamang niadtong adunay pagpamatuod sa unsay nahitabo niadtong matahum nga buntag, sanag nga adlaw, sayo sa tingpamulak sa 1820.
Agig tubag sa mapainubsanong pag-ampo sa 14 anyos nga bata, ang kalangitan giablihan. Ang Mahangturong Amahan ug ang Iyang Anak, si Jesukristo, mipakita ug misulti ngadto ni Propeta Joseph Smith. Ang dugay nang gipaabut nga pagpahiuli sa tanang butang misugod, ug ang mga baruganan sa pagpadayag walay katapusang na-establisar sa atong dispensasyon. Ang mensahe ni Joseph, ug ang atong mensahe ngadto sa kalibutan matingub sa tulo ka pulong: “Ang Dios namulong.” Namulong Siya sa karaan, namulong Siya kang Joseph, ug mamulong Siya kaninyo. Kini mao ang nakapalahi kaninyo sa ubang mga magtutudlo sa kalibutan. Mao kini ang rason nga dili mo mapakyas.
Gitawag kamo pinaagi sa espiritu sa panagna ug pagpadayag ug gi-set apart pinaagi sa awtoridad sa priesthood. Unsay buot ipasabut niini?
Una, nagpasabut kini nga anaa kamo sa buluhaton sa Ginoo. Kamo Iyang sinugo, ug kamo gihatagan og awtoridad ug katungod sa pagrepresentar Kaniya ug sa paglihok alang Kaniya. Isip Iyang sinugo, may katungod kamo sa Iyang tabang. Kinahanglan nga pangutan-on ninyo ang inyong kaugalingon, “Unsay isulti sa Manluluwas kon Siya pa ang nagtudlo sa akong klase karon, ug unsaon Niya pagsulti niini?” Kamo kinahanglan dayong mobuhat sa sama.
Kini nga responsibilidad mahimong mopabati sa uban og kakulang o gani kahadlok. Ang dalan dili lisud. Ang Ginoo mihatag og paagi sa tanang takus nga Santos sa Ulahing Adlaw sa pagtudlo subay sa paagi sa Manluluwas.
Ikaduha, gitawag kamo sa pagsangyaw sa ebanghelyo ni Jesukristo. Kinahanglan kamo dili motudlo sa inyong kaugalingon nga mga ideya, bisan og gisagulan og mga kasulatan. Ang ebanghelyo mao “ang gahum sa Dios ngadto sa kaluwasan,”1 ug kini pinaagi lamang sa ebanghelyo nga kita maluwas.
Ikatulo, gisugo kamo sa pagtudlo sa mga baruganan sa ebanghelyo ingon nga kini makita diha sa sumbanang mga kasulatan sa Simbahan, sa pagtudlo sa mga pulong sa mga apostoles ug propeta sa karon nga panahon, ug sa pagtudlo sa gitudlo kaninyo pinaagi sa Espiritu Santo.
Busa asa kita magsugod?
Ang atong una ug labing importanting responsibilidad mao ang pagkinabuhi aron kita makabaton sa Espiritu Santo isip atong giya ug kauban. Sa dihang si Hyrum Smith mihangyo nga moapil niining buhat sa ulahing mga adlaw, ang Ginoo miingon, “Tan-awa, kini mao ang imong buhat, sa paghupot sa akong mga sugo, oo, uban sa imong tibuok nga gahum, hunahuna ug kusog.”2 Kini mao ang sinugdanan. Ang tambag, nga gihatag sa Ginoo kang Hyrum, sama ra sa tambag nga Iyang gihatag ngadto sa mga Santos sa tanang kapanahunan.
Namulong sa mga magtutudlo karon, ang Unang Kapangulohan mipahayag: “Ang labing importanting bahin sa inyong pagserbisyo mao ang inyong kaugalingon inadlaw nga pagpangandam, lakip sa pag-ampo, pagtuon sa kasulatan, ug pagkamasulundon sa mga sugo. Nag-awhag kami kaninyo sa pagpahinungod sa inyong kaugalingon sa pagsunod sa ebanghelyo uban sa mas dakong katuyoan kay sa kaniadto.”3
Kini makahuluganon nganong ang Unang Kapangulohan wala moingon nga ang labing importanting bahin sa inyong pagserbisyo mao ang pag-andam og maayo sa inyong leksyon o pagpakahanas sa nagkalain-laing mga pamaagi sa pagtudlo. Sa tinuod, kinahanglan gyud nga makugihon kamong mangandam alang sa matag leksyon ug maninguha sa pagkat-on unsaon ninyo sa pagtudlo aron sa pagtabang sa mga estudyante nga mogamit sa ilang kabubut-on ug motugot sa ebanghelyo sa pagsulod sa ilang mga kasingkasing, apan ang una ug labing importante nga bahin sa inyong serbisyo mao ang inyong personal, espiritwal nga pagpangandam. Samtang kamo magsunod niini nga tambag, ang Unang Kapangulohan nagsaad: “Ang Espiritu Santo motabang kaninyo nga mahibalo unsay buhaton. Molambo ang inyong kaugalingong pagpamatuod, mas molawom ang inyong pagkakabig, ug malig-on kamo sa pag-atubang sa mga hagit sa kinabuhi.”4
Unsa pa ang mas dakong panalangin ang tinguhaon sa usa ka magtutudlo?
Sunod, ang Ginoo misugo nga sa dili pa kita magtinguha sa pagpahayag sa Iyang pulong, kinahanglan unahon nato ang pagbaton niini.5 Kinahanglang mahimo kamong tawo nga maayo og panabut pinaagi sa makugihong pagsiksik sa kasulatan ug pagmahal niini diha sa inyong kasingkasing. Dayon kon mangayo kamo og tabang sa Ginoo, Siya mopanalangin kaninyo sa Iyang Espiritu ug sa Iyang pulong. Makabaton kamo og gahum sa Dios ngadto sa pagkabig sa mga tawo.
Gisultihan kita ni Pablo nga ang ebanghelyo moabut sa tawo sa duha ka paagi, sa pulong ug sa gahum.6 Ang pulong sa ebanghelyo nahisulat diha sa mga kasulatan, ug maangkon nato ang pulong pinaagi sa makugihong pagsiksik. Ang gahum sa ebanghelyo moabut sa kinabuhi niadtong kinsa nagpakabuhi nga ang Espiritu Santo mao ang ilang kauban ug kinsa nagsunod sa mga pag-aghat nga ilang nadawat. Ang uban nagpunting lamang sa ilang atensyon sa pagbaton sa pulong, ug mahimo silang mga eksperto sa paghatag og impormasyon. Ang uban gipasagdan ang ilang pagpangandam ug naglaum nga ang Ginoo sa Iyang kaayo motabang ra kanila sa pagtudlo sa klase. Dili kamo makadahum sa Espiritu nga motabang kaninyo sa paghinumdom sa mga kasulatan ug mga baruganan nga wala ninyo matun-i o mahunahuna. Aron magmalampuson sa pagtudlo sa ebanghelyo, kamo kinahanglan aduna sa pulong ug gahum sa ebanghelyo sa inyong kinabuhi.
Nasabtan ni Alma kini nga mga baruganan sa dihang nalipay siya sa mga anak ni Mosiah ug giunsa nila sa pagtudlo uban ang gahum ug awtoridad sa Dios. Atong mabasa:
“Sila mga tawo nga mabuot og salabutan ug sila misiksik sa mga kasulatan sa kakugi, nga sila unta masayud sa pulong sa Dios.
“Apan kini dili ang tanan; sila naghatag ngadto sa ilang kaugalingon ngadto sa tuman nga pag-ampo, ug pagpuasa; busa sila adunay … espiritu sa pagpadayag.”7
Sunod, kinahanglan gyud nga makakat-on mo sa pagpaminaw. Si Elder Jeffrey R. Holland mitudlo niini nga baruganan ngadto sa mga misyonaryo. Mokutlo ko gikan sa pakigpulong ni Elder Holland apan migamit sa kagawasan nga pulihan ang pulong nga misyonaryo ug investigator sa pulong nga magtutudlo ug estudyante “Ikaduha lamang sa responsibilidad sa [mga magtutudlo] sa pagpaminaw sa Espiritu, mao ang responsibilidad sa pagpaminaw sa [estudyante]. … Kon maminaw kita uban sa espirituhanong mga dunggan , … ang [atong mga estudyante] mosulti kanato unsa nga mga leksyon ang angay nilang madunggan!”
Mipadayon si Elder Holland: “Sa tinuod ang mga [magtutudlo] nakapunting gihapon sa paghatag og sayon, binalik-balik nga unod sa leksyon kay sa magpunting sa ilang [mga estudyante] isip mga indibidwal.”8
Human kamo makaandam sa inyong kaugalingon ug sa inyong leksyon sa labing maayo gyud nga inyong mahimo, kinahanglan nga andam kamo sa inspirasyon. Kon moabut kanang hilom nga mga pag-aghat sa Espiritu Santo, kinahanglang may kaisug kamo sa dili paggamit sa inyong mga outline ug mubo nga mga sulat ug sundon ang mga aghat sa Espiritu. Kon buhaton ninyo kini, ang leksyon nga inyong gihatag dili na inyong leksyon, apan mahimong leksyon sa Manluluwas.
Sa inyong pagpahinungod sa inyong kaugalingon sa pagsunod sa ebanghelyo uban ang mas dakong katuyoan sukad masukad ug sa pagsiksik sa mga kasulatan, paghambin niini diha sa inyong kasingkasing, ang sama nga Espiritu Santo, kinsa mipadayag niini nga mga pulong ngadto sa mga apostoles ug propeta sa karaan, mopamatuod kaninyo sa katinuod niini. Buot ipasabut, ang Espiritu Santo mopadayag niini pag-usab diha kaninyo. Kon mahitabo kini, ang mga pulong nga inyong gibasa dili na lamang mga pulong ni Nephi o ni Pablo o ni Alma, apan nahimo kini nga inyong mga pulong. Dayon, samtang magtudlo kamo, ang Espiritu Santo makadala sa tanang butang diha sa inyong panumduman. Sa pagkatinuod, “Kay ihatag kini kaninyo sa takna gayud, oo, sa diha gayud nga higayon, unsa ang inyong isulti.”9 Kon mahitabo kini, mahibulong kamo nga inyong masulti ang wala ninyo planohang isulti. Dayon, kon maminaw kamo, makakat-on kamo gikan sa mga butang nga inyong gisulti sa inyong pagtudlo. Si President Marion G. Romney miingon, “Ako kanunay mahibalo nga ako namulong ubos sa pagdasig sa Espiritu Santo kay kanunay akong makakat-on gikan sa unsay akong gisulti.”10 Hinumdumi ang magtutudlo usa usab ka estudyante.
Sa katapusan, kinahanglang mobarug kamo isip independente nga saksi sa mga butang nga inyong gitudlo ug dili lamang magpalanog sa mga pulong nga anaa sa manwal o sa hunahuna sa uban. Samtang nagbusog kamo sa mga pulong ni Kristo ug naningkamot sa pagsunod sa ebanghelyo uban sa mas dakong katuyoan sukad, mopamatuod ang Espiritu Santo nganha kaninyo nga ang inyong gitudlo tinuod. Mao kini ang espiritu sa pagpadayag, ug kining sama nga espiritu modala sa inyong mensahe ngadto sa mga kasingkasing niadtong kinsa nagtinguha ug andam nga modawat niini.
Atong tapuson kon diin kita nagsugod—diha sa Sagradong Kakahoyan. Tungod sa unsay nahitabo niadtong matahum nga buntag sa tingpamulak dili pa kaayo dugay, may katungod kamo sa pagtudlo uban ang gahum ug awtoridad sa Dios. Niini ako mopamatuod sa akong solemne ug kaugalingong pagsaksi diha sa pangalan ni Jesukristo, amen.
Show References
-
-
-
3. First Presidency, sa Teaching the Gospel in the Savior’s Way: A Guide to Come, Follow Me: Learning Resources for Youth (2012), 2.
-
4. First Presidency, sa Teaching the Gospel in the Savior’s Way, 2.
-
5. Tan-awa sa Doktrina ug mga Pakigsaad 11:21.
-
6. Tan-awa sa 1 Mga Taga-Tesalonica 1:5.
-
7. Alma 17:2–3.
-
8. Jeffrey R. Holland, “The Divine Commission” (pamulong nga gihatag diha sa seminar sa bag-ong mga presidente sa misyon, Hunyo 26, 2009), 7, 8, Church History Library, Salt Lake City; emphasis sa orihinal.
-
-
10. Marion G. Romney, sa Boyd K. Packer, Teach Ye Diligently (1975), 304.


text:
Ekonomiya
Ang ekonomiya gitibuok sa sistemang ekonomiko sa usa ka nasod o uban lugar; ang trabaho, kapital ug rekursos sa yuta; ug ang produksyon, komersyo, distribusyon, ug pagkonsumo sa mga produkto ug serbisyo sa maong lugar. Ang ekonomiya puyde usab maingon isip limitadong espasyo ug network nga sosyal diin ang mga produkto ug serbisyo gipangbalhinbalhin sumala sa demanda ug suplay pinaagi sa pagbarter o medyo sa pagbalhin nga may balor nga kredit o debit ug gidawat sa maong network.
Ang usa ka ekonomiya mao ang resulta sa mga proseso nga giapilan sa ebolusyong teknolohiko, kasaysayan ug organisasyong sosyal, apil sab ang heyograpiya, rekursong natural, ug ekolohiya.